Новы суд і той жа сведка. Як судзілі Рамана Васільева | Новы Час\nУ судзе Савецкага раёна разглядаецца адміністратыўная справа паводле артыкула 23.34 КоАП (парушэнне правілаў правядзення масавых мерапрыемстваў) у адносінах да актывіста Рамана Васільева.\nПерад слуханнямі Раман распавёў, як трохі здзівіўся, калі ў СІЗА №1 яму перадалі позву ў суд. (Нагадаем, яго затрымалі на некалькі дзён па “справе патрыётаў”). Раман паведаміў, што хацеў бы атрымаць штраф, але гатовы маральна і фізічна (ён сабраў торбу з рэчамі для адбыцця пакарання у ізалятары) да арышту. Балазе, цягам года Раман ужо двойчы прыцягваўся да адказнасці паводле артыкула 23.34 КоАП.\nСправу Рамана Васільева разглядаў суддзя Аляксандр Волк.\nРаман хадайнічаў пра ўдзел у разглядзе справы адваката Вадзіма Мушынскага. Суд пагадзіўся.\nЗгодна з пратаколам, які паступіў у суд, 24 лютага а 15-й гадзіне Раман Васільеў парушыў усталяваны парадак правядзення пікетавання, на будаўнічай пляцоўцы выступаючы супраць забудовы Курапатаў. Цікава, што перад судом для азнаямлення Раману даслалі іншы пратакол за парушэнне 20 лютага. У сувязі з гэтым Раман заявіў:\n“Віну не прызнаю, бо не разумею, у чым выявілася пікетаванне. Пратаколу за дадзены дзень не маю. Што рабіў, не памятаю. Але на тэрыторыі будаўнічай пляцоўкі я дакладна не знаходзіўся”.\nСведка Антон Чайка\nСведка супрацоўнік ТАА “Белрэканструкцыі” Антон Чайка пазнаў падсуднага і распавёў што на аб’екце на Мірашнічэнка ён бачыў, як людзі перашкаджалі працы будаўнічай тэхнікі. Паводле яго слоў, Раман Васільеў станавіўся на шляху грузавіка з пяском. Як падсудны выкрыкваў лозунгі не прыпомніў.\nЦікава, што на 30 хвілін раней той жа сведка, расказваў пра тое, што бачыў ля будоўлі Вольгу Нікалайчык. Праўда, трэба прызнаць, што на пытанне ці была там Вольга дакладна, упэўненага адказу не даў. Гэта праўда не перашкодзіла суду пакараць грамадскую актывістку штрафам у 30 базавых велічынь.\n“24 лютага я быў на аб’екце ўвесь дзень і увесь час былі нейкія перашкоды ў працы. Непасрэдна Васільеў удзельнічаў у жывым ланцугу, які перагароджваў праезд. Здаецца, недзе па абедзе”, — адзначыў сведка.\nНа пытанне адваката “Калі вы даведаліся пра прозвішча Васільева?” сведка адказаў:\n“Я даведаўся ў суботу, 25 лютага. Мне распавёў пра яго супрацоўнік міліцыі. Я Васільева апазнаў па фотаздымку”.\nНа просьбу адваката суддзя ўдакладніў, што насамрэч згодна з дакументамі сведка Чайка даваў паказанні 24-га лютага, калі складаўся пратакол.\nСуддзя таксама зачытаў рапарт супрацоўнікаў міліцыі Шкута і Сівага. Паводле іх, Раман Васільеў публічна выражаў пратэст супраць забудовы. У адносінах да яго складзены пратакол 24 лютага.\nАдвакат хадайнічаў пра прывод сведкаў у суд, каб дапытаць іх пра дэталі правапарушэння Рамана Васільева. Суд пагадзіўся і абвясціў перапынак да 14 гадзін.\nНагадаем, актывіст «Маладога фронту» Раман Васільеў праходзіў па “справе патрыётаў”, ён быў арыштаваны супрацоўнікамі КДБ па падазрэнні ў падрыхтоўцы масавых беспарадкаў 24 сакавіка і вызвалены 1 красавіка ў сувязі з тым, што не было знойдзена падстаў для прад’яўлення абвінавачвання.\nПасля перапынку слуханне па справе аднавілася. Суддзя заслухаў сведку-міліцыянта Вячаслава Шкута:\n“Грамадзяне паставілі намёт, вывесілі бел-чырвона-белы сцяг і паставілі шыльду, што тут нельга будаваць. Кідаліся пад тэхніку, заміналі працаваць. 20-га пашкодзілі будаўнічы плот. 24-га будаўнікі выцеснілі пікетоўцаў. Далей пікет працягваўся па-за будаўнічай пляцоўкай, але перашкоды руху будтэхнікі працягваліся. Выкрыквалі лозунгі супраць будаўніцтва бізнэс-цэнтра”, — паведаміў сведка.\nВасільеў, паводле міліцыянта, прымаў актыўны ўдзел 24 лютага і раней. Крычаў лозунгі супраць будаўніцтва, выкрыкваў праклёны, пагрозу ў бок будаўнікоў і міліцыі.\n“Нягледзячы на тое, што была акцыя, што некаторыя прыцягнутыя да адказнасці, не магу пагадзіцца, што Васільеў мусіць быць прыцягнуты да адміністратыўнай адказнасці. Гэта быў сход, які меў мірны характар і накіраваны на рэалізацыю права на выказванне свайго меркавання (арт. 33-35 Канстытуцыі Беларусі)”, — адзначыў адвакат Вадзім Мушынскі.\nКанкрэтныя дзеянні Васільева 24-га лютага, паводле адваката, не ўстаноўлены. Усе сведкі давалі паказанні агульнага характару. У сувязі з гэтым адвакат прасіў спыніць справу.\nАднак суддзя ўсё ж палічыў Рамана Васільева вінаватым і аштрафаваў яго на 50 базавых велічынь.


Ці патрапіць апазыцыя ва ўчастковыя камісіі?\n30 студзень 2006, 05:20\nРадыё Свабода Сёньня пачынаецца фармаваньне ўчастковых камісій па выбарах прэзыдэнта Беларусі. Яно павінна завяршыцца не пазьней за 1 лютага. Участковыя выбарчыя камісіі ўтвараюцца раённымі, гарадзкімі ўладамі, а ў гарадах з раённым дзяленьнем раённымі адміністрацыямі. Але ці патрапяць прадстаўнікі апазыцыі ў выбаркамы?\nАпазыцыйныя партыі і грамадзкія аб’яднаньні масава вылучылі сваіх прадстаўнікоў ва ўчастковыя камісіі. Да прыкладу, АГП вылучыла амаль тысячу сваіх сябраў, у тым ліку старшыню партыі Анатоля Лябедзьку. Партыя БНФ прапанвала каля 300 сваіх прадстаўнікоў, а Партыя камуністаў беларуская каля 150. Аднак ня ўсюды апазыцыйныя палітычныя партыі змаглі вылучыць сваіх прадстаўнікоў ад мясцовых структураў, бо яны былі зьліквідаваныя яшчэ да пачатку выбарчай кампаніі. Тлумачыць актывіст ПКБ Аляксандар Пахлопка.\n(Пахлопка: ) “У нас перад самым пачаткам выбараў 120 пярвічных арганізацый грохнулі. А для таго, каб вылучаць ва ўчастковыя камісіі, трэба, каб у раёнах былі пярвічныя арганізацыі, калі ёсьць раённая. Таму мы вылучалі зборам подпісаў. У працэсе выбарнай кампаніі, кожны дзень фактычна прыходзяць з управы юстыцыі лісты, што там арганізацыю грохнулі, там…”\nПра стаўленьне ўладаў да апазыцыі сьведчыць і той факт, што партыя БНФ падчас вылучэньня прадстаўнікоў у выбаркамы атрымала другое запар папярэджаньне ад міністэрства юстыцыі. У тым ліку за тое, што яна зьвярнулася ў выканкамы з патрабаваньнем патлумачыць мэханізм фармаваньня ўчастковых камісій. Мінюст бачыць у гэтым парушэньне закону аб выбарах. Тлумачыць юрыст Уладзімер Лабковіч.\n(Лабковіч: ) “Гэта поўны абсурд. Вось гэтая падстава, акрамя сьмеху, больш нічога не выклікае. Запісана ў законе аб палітычных партыях, што яны робяць запыты ў дзяржаўныя органы і гэдак далей. Калі партыям забараняюць рабіць запыты ў дзяржаўныя органы, то, я думаю, іх трэба ліквідоўваць як мага хутчэй і скончыць усю гэтую валтузьню”.\nБСДП (Грамада) вылучыла каля тысячы сваіх прадстаўнікоў ва ўчастковыя выбаркамы, якіх каля сямі тысячаў. Аднак кіраўнік ініцыятыўнай групы Аляксандра Казуліна Мечаслаў Грыб ня мае спадзеву, што ўлады ўключаць іх у камісіі. У склад тэрытарыяльных выбаркамаў ад апазыцыі сёлета патрапілі адзінкі. Паводле спадара Грыба, вылучэньне прадстаўнікоў ня больш чым піяр.\n(Грыб: ) “Склад гэтых камісій застанецца на 95 працэнтаў тым, які быў у мінулыя гады. З тых людзей, якія ўжо правераны і якім улада ўжо можа давяраць. А новых людзей яны ня хочуць туды ўключаць. Беларускае заканадаўства дае магчымасьць вылучыць туды людзей, з другога боку дае магчымасьць іх туды не пусьціць. Нікому не дакажаш нічога”.


Праграмы General Management, Пошук лепшых праграм EMBA тут! - EMBA 2019\nПраграмы General Management, Пошук лепшых праграм EMBA тут! - EMBA\nАсобы, якія працуюць у якасці альбо менеджэры і кіраўнікі часта прымаюць Выканаўчыя курсы MBA, каб стаць кваліфікаваным ў далейшым. Гэтыя праграмы ідэальна падыходзяць для тых, хто ўжо працуе ў упадабанай вобласці і задавальнення цэлага шэрагу розных галін прамысловасці.\nШто такое EMBA ў галіне агульнага кіравання? Гэтая праграма прызначана, каб дапамагчы прафесіяналам стаць лепшымі лідэрамі ў сваіх кампаніях і галінах прамысловасці. Курсовая звычайна паглыбляецца ў лідэрскія і камунікацыйных метады, а таксама метады ўдасканалення арганізацыі і планавання. Гэтыя ступені могуць ўключаць у сябе шэраг эканамічных і тэорыі бізнэс-класаў, а таксама маркетынг, адносіны з кліентамі і эфектыўнасць бізнесу. Праграмы могуць спатрэбіцца розныя практычныя заданні, дапамагаючы студэнтам даведацца рэальныя метады кіравання і бізнес-практыкі, якія маюць непасрэдныя прыкладання.\nЗавяршэнне ступень EMBA можа абсталяваць выпускнікоў з шматлікімі навыкамі, у тым ліку кіраўніцтва, арганізацыі бізнесу і крытычнага мыслення. Гэтыя навыкі могуць дапамагчы спецыялістам прывесці кампаніі да поспеху, і яны таксама паляпшаюць шанцы мэнэджэра для прасоўвання па службе.\nEMBA курсы часта прымаюцца студэнтамі няпоўнага працоўнага дня, таму кошт залежыць ад таго, як часта класаў прымаюцца і як доўга доўжыцца праграма. Каб даведацца больш аб цэнах, паспрабуйце звярнуцца ва ўніверсітэт напрамую.\nПасля атрымання EMBA ў галіне агульнага кіравання, выпускнікі могуць пачаць шукаць пасады высокага ўзроўню ў абранай імі вобласці. Для тых, хто ўжо працуе ў якасці менеджэраў, можна было б стаць генеральнымі мэнэджэрамі або дырэктарамі, кантроль за вялікую каманду. Супрацоўнікі, якія хочуць перайсці ў менеджэр ці пасаду дырэктара можа быць у стане зрабіць гэта значна хутчэй з дапамогай гэтай ступені. Executive MBA таксама можа дапамагчы людзям выйсці на лідэрскія пазіцыі з маладымі і краінамі, якія развіваюцца кампаніямі запуску. Для тых, хто з LLC, гэтая ступень можа дапамагчы ў забеспячэнні працы ў якасці мэнэджэра падзей на аснове кожнага праекта.\nEMBA ў галіне агульнага кіравання можа быць завершаны ў большасці універсітэтаў, а таксама праз інтэрнэт-курсы. Каб даведацца больш аб гэтай ступені, пошук ніжэй вашай праграмы і кантакту непасрэдна допуск офіс школы па вашаму выбару, запоўніўшы свінцовай форме.\n4 Вынікі ў General Management\nУсе (21) MBA (9) EMBA (4) Part Time (4) Executive Courses (2)\n4 Вынікі ў General Management Filter\nВа ўніверсітэце Дзённае навучанне Вочна-завочна 18 месяца March 2019 Украіна Kyiv + 1 more\nLink to and share "Праграмы General Management, Пошук лепшых праграм EMBA тут! - EMBA 2019"


Відэа знаёмства бясплатна - ВІДЭА - ЧАТ, Каханне онлайн!\nСпаткання з мужчынамі, жанчынамі ў Ніжнім Конга праз Інтэрнэт, а Таксама многія іншыя паслугі ў ІТ-індустрыі, даўно ўвайшлі ў Наша жыццё\nВы можаце пачуць шмат гісторый Аб тым, як знаёмства праз Інтэрнэт дапамагло знайсці роднасную душу І стварыць моцную сям'ю Ў будучыні, але ёсць і Другая тэндэнцыя.\nПаводле статыстыкі, у 2015 годзе Колькасць разводаў перавысіла 58, у Той час як шлюб доўжыўся Не больш годаАб чым ён. Важную ролю ў гэтым...\nСвабодныя спаткання З Ліхтэнштэйнам\nНаш сайт для тых, хто Шукае рэальныя спаткання з людзьмі З горада ЛіхтэнштэйнКалі вы стаміліся ад зносін Толькі па інтэрнэту і хочаце Рэальных адносін, то спыніце цягнуць час. Рэгістрацыя на нашым сайце бясплатная І займае вельмі мала часу.\nПаглядзіце, хто з вашых сяброў І знаёмых ужо на нашым сайце.\nБясплатныя спаткання ў Штутгарце, Адельберге, Карлсруэ, Фрайбургу-брейзгау, Хайльбронн, Мангейме, Ульме, Цюбінгене, Хайдельберге, Бадэн-Бадэне, Оффенбург, Пфорцхайме, Ройтл...\nСяброўства З францужанкай З фатаграфіямі І тэлефонамі\nКока Шанэль, Сафі Марсо, Ванеса Парадзі, Мілен ФармерТолькі адна думка пра француженках, Здольных павярнуць галаву мужчыну. Здаецца, што яны выдатна ведаюць Мастацтва спакушэння і здольныя даць Ўрок у кожным руху. Каб заваяваць французскае сэрца, гэта Значыць атрымаць добрую спадарожніцу, элегантную Дзяўчыну і гарачага палюбоўніка: дапаможа Вам у гэтым. Пасля рэгістрацыі на нашым сайце Вы зможаце лёгка пазнаёміцца з францужанкай. А зручная пошукавая сістэма дазваляе Хутка знайсці жанчы...\nКалі вы Знаходзіце чалавека, З якім\nКалі вы Знаходзіце чалавека, З якім Вы можаце Паводзіць сябе Так жа Вольна, як І з Самім сабой, Я цаню Яго як паветра\nНадзейны, добры, Сумленны і шчыры.\nМае самыя Важныя каштоўнасці Ў жыцці: Каханне, сям'Я, здаровы Лад жыцця. Захапленні: жывапіс, Музыка, паэзія, На сайце Знаёмстваў у Нідэрландах. Тут вы Можаце праглядаць Профілі карыстальнікаў З усёй Краіны бясплатна Без рэгістрацыі. Але пасля Рэгістрацыі вы Атрымаеце доступ Да зносін З людзьмі Не толькі Ў Нідэрландах, ...\nГэтая старонка дапаможа вам хутка і лёгка знайсці патрэбны адрас і ўсю інфармацыю аб мадэлі па вашаму выбаруМаладыя людзі, якія не з'яўляюцца дарослымі па закону сваёй краіны, а таксама людзі, якія па маральных або аналагічных прычынах прама просяць аб такой паслузе праз гэтую прапанову.\nНаступныя старонкі ўтрымліваюць эратычны матэрыял і таму прызначаныя толькі для дарослых.\nПростым пстрычкай мышы на"ENTER"наш эратызм.\nПрававой: Гэтая старонка ўтрымлівае тэкст ...\nКэм Дзяўчынкі Рулетка балбочуць з дзяўчатамі і жанчынамі\nCam Girls - гэта сайт чатаў паміж камерамі, вышыня дзяўчыны сярод усіх сайтаў выпадковых чатаў з вэб-камерайВыпадковая сустрэча з староннімі асобамі адным націскам кнопкі. Быць онлайн з тысячамі карыстальнікаў у любы момант часу надзвычай лёгка, сумка, поўная цікавых людзей кожны раз, калі вы сустракаецеся з дзяўчатамі на вэб-камеру. Кэм Дзяўчынкі Рулетка ты можаш: З такой колькасцю выдатных функцый, даступных у Girls on Webcam, вы не заўсёды будзеце мець іншы сайт відыачат, які вам сп...\nВідэа чат арабскі спампаваць бясплатна для Windows\nСучень УНД финден Сиэ Іры\nHerbstlich zeigt Січ Дас Веттер неадкладнаGerade рехта, чаго zurückzuziehen розум Видер Січ, Січ цеплы einzukuscheln УНД Эйн Spielchen ЗП Ваген.\nSuchergebnisse - дэр Stellenmarkt фон sueddeutsche.de - viele эксклюзіўныя вакансіі Вакансіі аус дэр рэгіёне Мазыр УНД дем gesamten Bundesgebiet.\nактуальныя прадстаўлены фюр Иммобилиен ў wohnungen, Häuser зум Кауф Одэр ЦУР Miete ў Мюнхене УНД Умгебунг савіха Ганц ў Дойчланд.\nВідэа-знаёмства з вэб-камерай для чата Адзіная рэч з вэб-камерай для чата видеознакомства\nPars Hip, Darling і Elite Partner Alternative шукалі? Тады правільнае відэа спатканняўГэта становіцца ўсё больш складаным з Відыачат знаёмстваў з'яўляецца адным з самых папулярных сайтаў сінглаў у Германіі. Зараз гэта даказана рэйтынгам Алекса. У гэтым відыачат камера тэкставы чат і знаёмства відыачат прапануе вам магчымасць пазнаёміцца з людзьмі. Ты сумуеш па часе, каб пазнаёміцца з людзьмі? А звычайныя платформы занадта сумныя, ці вы калі-небудзь знаходз...\nХлопцы, калі Ласка, скажыце Мне, што Такое толькі\nВядома, рызыка ёсць заўсёды\nНу, што менавіта за ўзнагароджаннеІ я хацеў бы ведаць, Ці ёсць такія ж онлайн-Відыачат, але толькі бясплатныя. Парадаксальна, але ваш пытанне сам Па сабе ўтрымлівае адказ - бо Ёсць і працуюць на камеры Калі ў вас ёсць стрыптыз - Тыя, хто ведае вашу цану. Яны ацанілі сябе, і з Гэтага аднаго кроку, каб прадаць На сябе, яны прадаюць свой Імідж праз. Але ведаючы сваю каштоўнасць, яны Не ведаюць сваёй каштоўнасці, яны Самі нават віртуальна зневажаюць св...\nРулетка онлайн гуляць бясплатна з фальшывымі грашыма рулетка\nПытанне ў другім прыкладзе іншы\nХочаце бясплатна пагуляць у рулетку для трэніроўкі або тэставання? Тады вы прыйшлі ў патрэбнае месца, бясплатную паркоўку ў версіі для рулеткі, як у онлайн-казіноБясплатна гуляць у рулетку, гэтак жа як і ў манеты онлайн казіно на грошы фальшывыя рулеткі бясплатна. Перш чым гуляць на рэальныя грошы, трэба адпачыць ад звыклага стала для рулеткі. Тут, на нашым сайце вы можаце практыкаваць столькі, колькі захочаце. Калі вы гуляеце ў бясплатную руле...\nОнлайн-чат У Мадрыдзе Спаткання з\nМадрыд - самы малады эўрапейскі горадСёння гэта сучасны горад з Шырокімі праспектамі, зялёнымі бульварамі і Пышнымі палацаміРазмешчаны на вышыні 600 метраў Над узроўнем мора, Мадрыд з'Яўляецца адной з самых высокіх Еўрапейскіх сталіц. Чат онлайн на сайце знаёмстваў, Дзе тысячы хлопчыкаў і дзяўчынак Знаходзяць адзін аднаго, сустракаюцца і Маюць зносіны кожны дзень у Мадрыдзе. Тут Вы знойдзеце не толькі Новых знаёмых і сяброў, але І каханне ўсёй Вашай жыцця. Зрабіце дату ў самым сэрцы...\nБясплатныя спаткання З мужчынамі\nбясплатны І без рэгістрацыі\nЗнаёмства ў Магаданскай вобласціфорум Магаданскай Вобласці аб знаёмствах.\nЗнаёмства онлайн Ў Паўднёвай Афрыцы Знаёмства З новымі\n- гэта выдатны спосаб пазнаёміцца З новымі людзьмі ў ПАР Для зносін, забаў, сустрэч і Нават сур'ёзных адносінУ Кейптаўне вам не будзе Сумна ў кампаніі новых сяброў, Прагуляцца па маляўнічых вулачках горада, Можна паспытаць выдатныя мясцовыя віна І стравы паўднёваафрыканскай кухні. Калі вы аддаеце перавагу актыўны Адпачынак, Кейптаўн - ідэальнае месца для Дайвінга, віндсерфінгу і рыбалкі.\nУ Ёханэсбургу вас задаволяць вельмі Добрыя рэстараны і цікавыя рамесныя рынкі.\nЗнаёмства Онлайн ў Канадзе Знаёмства З новымі Людзьмі ў\nПриятелство без Регистрация, безплатна, За сериозни Отношения и Брак\nчат рулетка па ўсім свеце чатрулетка знаёмства без тэлефона чат рулетка відэа чаты онлайн без рэгістрацыі відыачат 18 гадоў бясплатна відыачат з дзяўчатамі 18 сайт знаёмстваў без рэгістрацыі лепшая чат рулетка рэгістрацыя ў знаёмствах


Трамп абраў Тылерсана дзяржсакратаром ЗША\n20:55 17 кастрычніка 2018\n17:02 13.12.2016 Атрымаць кароткую спасылку\nАбраны прэзідэнт ЗША назваў Тылерсана бізнэсмэнам-лідэрам, які здзяйсняў паспяховыя глабальныя здзелкі.\nМІНСК, 13 сне — Sputnik. Дзяржсакратаром ЗША абраны прэзідэнт ЗША Дональд Трамп прызначыў кіраўніка найбуйнейшай нафтавай кампаніі краіны ExxonMobil Рэкса Тылерсана, пра гэта ён паведаміў у Twitter.\n64-гадовы бізнэсовец Рэкс Тылерсан, інжынер па здабычы, каля 40 гадоў прапрацаваў у ExxonMobil, у канцы 1990-х кіраваў праектамі кампаніі ў Расіі. У 2011 годзе ён падпісаў пагадненне з "Раснафтай" аб свідраванні ў Арктыцы. У 2014 годзе ExxonMobil была вымушана прыпыніць свой удзел у праекце з-за санкцый у дачыненні да Расіі, якія ўвяла адміністрацыя Барака Абамы. Тылерсан публічна выказваў сумневы ў эфектыўнасці санкцый. Прэзідэнт РФ Уладзімір Пуцін некалькі разоў сустракаўся з Тылерсанам у Маскве.\nУ рэйтынгу Forbes "Самыя ўплывовыя людзі свету" ў 2015 годзе Тылерсан заняў 25-е месца. Рэкс Тылерсан жанаты, у яго чацвёра дзяцей.\nПуцін і Трамп на адным білбордзе\nУ ліку прэтэндэнтаў на пасаду галоўнага дыпламата ЗША, акрамя Тылерсана, СМІ называлі экс-кандыдата ў прэзідэнты Мітта Ромні, былога пастаяннага прадстаўніка ЗША пры ААН Джона Болтана, сенатара Боба Коркера, былога пасла ў КНР Джона Хантсмана, сенатара Джо Манчына, экс-кіраўніка ЦРУ Дэвіда Петрэуса, палітыка-рэспубліканца Дану Рарабакера і адмірала ў адстаўцы Джэймса Стаўрыдыса. Экс-мэр Нью-Ёрка Рудзі Джуліяні таксама актыўна дамагаўся месца дзяржсакратара, але ў пятніцу заявіў, што не будзе прэтэндаваць на які-небудзь пост у адміністрацыі Трампа.\nІнаўгурацыя Трампа адбудзецца 20 студзеня 2017 года. Пасля гэтага ён будзе афіцыйна прапаноўваць на разгляд кангрэса кандыдатуры на пасады міністраў у сваім урадзе.\nРэкс Тылерсан, Дональд Трамп, ЗША


На жыццёвых скрыжаваннях. Пярсцёнак — Газета Слонімская\nПриходит женщина в аптеку: — У вас есть дешевое и эффективное средство для...\n12:5523 марта 2019\nНа жыццёвых скрыжаваннях. Пярсцёнак\nНезаконно завладел имуществом?\nПоздравляем Сергея Кристофоровича Кучинского!\nДоктор Мясников выдвинул гипотезу о том, как умирала Юлия Началова\nІалюнак Яўгена іванова\nАльбіна Кудронак прыцягнулася да суседзяў Часноўскіх па ваду і, як заўсёды, прынесла вясковыя навіны:\n— Чулі, Алеся Залеская моцна захварэла. Казалі, нават з ложка не ўстае.\n— Кепска, — паспачувала гаспадыня Вера. — А хто ж яе цяпер даглядацьме? Ды і то сказаць, гадоў Алесі шмат, яшчэ гора такое перажыла, летась напрадвесні сына пахавала.\n— Казалі, хуткая дапамога ў бальніцу забірала, то адмовілася наадрэз. Маўляў, усё адно не вылечыце, бо ад старасці лекаў няма. Тут невядома з якой хваробы пачынаць трэба. Усё баліць…\n— Яно-то так, але ж пакуль тая смерць прыйдзе, хворую трэба даглядаць, быць побач як дзень, так ноч. А хто стане?\n— Чаму ж, у яе ёсць і нявестка — сына Ваціка ўдава, і дачка ў Трускавічах, што за дзевяць кіламетраў ад нашага Замосця. Ёсць каму даглядаць, не скажы, суседачка.\n— Ну але, толькі нявестка, як не кажы, чужы чалавек, а дачка ёсць дачка.\n— Ага, у народзе нездарма прыдумалі: камень не падушка, а нявестка не дачушка… Так што дачка, напэўна, будзе з мацерай, больш няма каму.\nЯны думалі-гадалі, а ў вёску тым часам прыехала з Маладзечна нявестка Сабіна. Жанчына сталага веку, нядаўна пайшла на пенсію. Яна хуценька пачала ўпраўляцца па гаспадарцы, зварыла свякроўцы смачную страву. Тая ў апошні час не мела апетыту, а тут з`ела ўсё з ахвотай.\n— Сабінка, а ці ведае пра маю нямогласць Кацярына?\n— Ведае. Як з вёскі пазванілі мне, то я і ёй паведаміла. Ды і суседзі павінны пазваніць.\n— Не спяшаецца нешта да мяне дачушка, каб хоць вочы закрыць паспела з такім рухам…\n— Пра што вы кажаце, мама? Пажывяце яшчэ на свеце. Вясна наступае, цёпленька будзе, у двор памаленьку станеце выходзіць.\n— А ты мяне не пакінеш, Сабінка, не паедзеш назад у сваё Маладзечна?\n— Як прыедзе Кацярына ды захоча сама вас даглядаць, то паеду, бо што тут удзвюх рабіць?\nКацярына прыехала праз тры тыдні. Зайшла ў пакой да маці і, як чужая, кінула «добры дзень». Ні спагады, ні шкадавання не было на яе твары. Спытала не пра здароўе, а зусім пра іншае:\n— Можа, у цябе грошы дзе схаваныя ёсць, то аддай, бо навошта яны ўжо? Так бы мовіць, на Божай пасцелі ляжыш. А я ў цябе адзінае дзіця.\n— Грошы ўсе ў банку на ўкладзе, дома толькі нейкая дробязь. Ды ранавата ты мяне хаваеш, дачушка! Як прыехала Сабіна, то я неяк падужэла, паправілася. Жыць хочацца!\n— Сабіна прыехала, то і выграбе ўсё да капеечкі. Чаго гэта яна, чужая-чужаніца, будзе пра цябе клапаціцца? Ішла з аўтобуса, то бачыла: грады пад капусту за выганам робіць. Гаспадыня! — тоўстыя шчокі Кацярыны сталі пунсовыя ад злосці.\n— Гаспадыня, а як жа! Цябе не было, на чарапасе, мабыць, сюды ехала.\n— Мне ногі баляць! І сэрца ажно заходзіцца, як стану хутчэй ісці.\n— А ёй, думаеш, нічога не баліць? Тры разы ў дзень па жмені нейкіх таблетак п`е. Я сама бачыла… Ведаеш што, Кацярына, хаця не кажы ёй у вочы тое, пра што тут пляла мне, пра грошы ды іншую выгаду. Добрая Сабіна, душа ў яе чуллівая, таму і клапоціцца пра мяне.\n— А калі такая добрая, то няхай і таўчэцца тут дзень пры дні, а я дадому падамся. Дома ўсякіх клопатаў хапае.\n— Ды ўжо ж… — заплакала старая і адвярнулася да сцяны.\nЛетам Алеся настолькі падужэла, што сама пачала выходзіць на вуліцу. Сядала на лаўку пры плоце і назірала за наваколлем. А нявестка даглядала агарод, вырошчвала бройлерных куранят, каб восенню было сваё мяса. Кацярына і вачэй сюды не паказвала, толькі зрэдку званіла пацікавіцца, жывая маці ці ўжо…\nІ пры добрым доглядзе, і пры лячэнні ў пачатку зімы Алесі не стала. Дачка прыехала на пахаванне з сужыцелем і, не дачакаўшыся, пакуль нябожчыцу павязуць на могілкі, пачала выграбаць з шафы дабро ды пакаваць у машыну. Ды якое там дабро, адна назва: даматканыя посцілкі, падушкі, хусткі, якімі, пэўна, і карыстацца не будзе. Ад злосці, каб толькі нявестка нічога не змагла ўзяць.\nАмаль праз год глухой восенню Сабіна паставіла па свякроўцы помнік і заказала ў царкве малебен за супакой душы. На жалобны стол паклікала радню і суседзяў, пазваніла Кацярыне.\n— Прыеду, — коратка мовіла тая.\nКалі ўсе прыйшлі з царквы ды могілак і селі за сталы, Сабіна пачала расстаўляць гарачыя стравы. На безыменным пальцы правай рукі бліснуў залаты пярсцёнак. Шырокі такі, з каменем. Кацярына ўтаропілася на яго, нібы ўбачыла здань.\n— Во якая наша нявестка багатая, залатыя пярсцёнкі носіць!\n— Ой, Кацечка, гэты пярсцёнак павінен быць тваім, ды толькі… яна завалодала. Кажуць, маці падарыла і паперу адпаведную напісала, каб ты не прычапілася, каб усё па законе… — шаптала ёй на вуха Альбіна Кудронак.\n— Падгаварыла, падманула, то старая і напісала! — ускочыўшы з-за стала, залямантавала Кацярына. На яе пачалі аглядвацца людзі, але гэта не спыніла: — Паглядзіце ўсе, мой пярсцёнак прысвоіла! — паказала пальцам на Сабіну.\n— Ціха ты! — спыніла яе суседка Вера. — Гэты дарагі пярсцёнак маці ёй адпісала. Некалі мне сказала: «Хто да смерці дагледзіць, таму і будзе. Пра гэту рэч ніхто не ведае: ні Кацярына, ні Вацік. Ніхто…» Мне сказала, дзе ляжыць, каб, як не паспее падарыць, не згубіўся…\nСабіна зняла з пальца пярсцёнак, моўчкі паклала перад залоўкай і на некалькі хвілін выйшла з пакоя, каб суняць слёзы крыўды і абразы…\nТэги:рассказ, апавяданне, литература, перстень, пярсценак.літаратура\nНа жыццёвых скрыжаваннях: Горкі дым ядлоўцу\nНа 8 Сакавіка ў Слоніме\nНа жыццёвых скрыжаваннях: Пад капой\nАляксею Якімовічу даслалі з выдавецтва яго новую кнігу для дзяцей\nПакуль жывуць на свеце нашы хаты… Новыя вершы Сяргея Чыгрына\nНа жыццевых скрыжаваннях: У сцюжу


Маладзечанцу далі штраф за адзіночы пікет, два мітынгі і шэсце – RH.by\nМаладзечанцу далі штраф за адзіночы пікет, два мітынгі і шэсце\n29 кастрычніка ў маладзечанскім судзе разглядалі справу Андрэя Будая. Яго затрымалі ў панядзелак, 26 кастрычніка, на Цэнтральнай плошчы — там Андрэй стаяў з бел-чырвона-белым сцягам.\nЗатрыманне Андрэя Будая 26 кастрычніка.\nСуддзя — Вікторыя Паляшчук.\nУ судовым пасяджэнні разглядалі адразу чатыры пратаколы па адміністратыўных правапарушэннях. Андрэй Будай прызнаў сябе вінаватым толькі па трох з іх.\n9 верасня — акцыя ля Чырвонага сцяга\n— Людзі стаялі, я стаў. Ланцугом стаялі. Не ведаю, чаму там стаў.\nУ Будая не было з сабой сімволікі. Бачыў міліцыянераў, якія здымалі на відэакамеру, не памятае, што яны казалі. Зразумеў, што прысутнічае на мітынгу, толькі тады, калі аб гэтым заявілі супрацоўнікі органаў унутраных спраў. У той дзень ішоў з працы на «Модуль».\nСуддзя: Чаму вы вырашылі застацца, а не сышлі?\nБудай: Не ведаю, патлумачыць не змагу. Можа, цукеркі раздавалі б.\nБудай: Ну калі людзі стаяць, яны ж чагосьці чакаюць.\n13 верасня — нядзельнае пратэстнае шэсце\nБудай сказаў, што выказваў у той дзень сваё меркаванне аб прэзідэнцкіх выбарах. У той дзень у Маладзечне прайшло пратэстнае шэсце. Па словах Будая, ён не памятае, якія лозунгі крычалі людзі падчас шэсця.\n23 верасня — пратэстная акцыя пасля інаўгурацыі Лукашэнкі\nБудай не памятае, што 23 верасня адбывалася падчас акцыі.\n26 кастрычніка — адзіночны пікет\nАндрэй Будай сказаў, што пасля працы прыйшоў на Цэнтральную плошчу, хадзіў з бел-чырвона-белым сцягам на плячах.\nБудай: Прыйшоў на плошчу, каб выказаць нязгоду з дзеючай уладай.\nСуддзя: Чаму са сцягам?\nБудай: Сцяг у нас не з’яўляецца забароненым.\nАндрэй знаходзіўся на плошчы з 17:40-17:45. Супрацоўнікі з’явіліся не плошчы не адразу, яны спынілі свае аўтамабілі каля былога ўнівермага і з боку МТЭК. Потым да яго падашлі міліцыянеры.\n— У райвыканкам не звяртаўся. Не лічу гэта мерапрыемствам, гэта быў шпацыр.\nАндрэй Будай будзе абскарджваць пастанову суда.\nБудая прывезлі да суда.\nАляксандр Трацкевіч — камандзір узвода патрульна-паставой службы Маладзечанскага РАУС. Ён расказаў, што заўважыў Будая, таму што ў яго быў бел-чырвона-белы сцяг, мужчына хадзіў па плошчы.\nВіталь Мурза — інспектар па дазвольнай працы Маладзечанскага РАУС. Мурза патлумачыў, што ўвесь верасень знаходзіўся ў аператыўна-сітуацыйным штабе Маладзечанскага РАУС. Ён даводзіў сітуацыю ў горадзе да атрадаў ППС, кіраўніцтву ў РАУС і абласному кіраўніцтву. Мурза пацвердзіў, што высветліў па аператыўных відэазапісах, што Андрэй Будай знаходзіўся на ўсіх гэтых мерапрыемствах.\nЯўген Кеўра — старшы ўчастковы інспектар аддзела прафілактыкі Маладзечанскага РАУС. Разам з Мурзой працаваў у аператыўна-сітуацыйным штабе, маніторыў тэлеграм-каналы. Праз іх даведваўся пра магчымыя несанкцыянаваныя масавыя мерапрыемствы. 26 кастрычніка знаходзіўся ў службовым аўтамабілі, на Цэнтральнай плошчы ён бачыў Андрэя Будая з бел-чырвона-белым сцягам.\nБудай перад судом.\nАрцём Монід — участковы інспектар Маладзечанскага РАУС. 23 верасня працаваў на службе па ахове грамадскага парадку. Па яго словах, у той дзень на Цэнтральнай плошчы ў Маладзечне праходзіла пратэстная акцыя. Монід фіксаваў людзей на відэакамеру.\n— Людзі крычалі розныя лозунгі: «Жыве Беларусь», «Міліцыя з народам», «Міліцыя з уродам». Трымалі бел-чырвона-белыя сцягі. Было каля 50 чалавек.\nМонід пацвердзіў, што бачыў Будая падчас акцыі 23 верасня.\nДзмітры Грыдзюшка — старшы ўчастковы інспектар Маладзечанскага РАУС. Сведка працаваў на службе па ахове грамадскага парадку 9 верасня. Ён забяспечваў ахову міліцыянера Яраслава Туровіча, які вёў відэаздымку. У той дзень ля Чырвонага касцёла праходзіла пратэстная акцыя. Грыдзюшка паведаміў, што не памятае, ці знаходзіўся на акцыі Будай. Па яго словах, прайшло шмат часу.\nСуддзя Вікторыя Паляшчук прызнала Будая вінаватым ва ўдзеле ў чатырох несанкцыянаваных масавых мерапрыемствах. Яго пакаралі штрафам у памеры 30 базавых велічынь. Андрэй Будай будзе абскарджваць пастанову суда.\nПапярэдні артыкулУдзельнікі з Вілейскай гімназіі «Логас» парамаглі ў экалагічным конкурсе на Міншчыне\nНаступны артыкулПамежны камітэт пацвердзіў абмежаванні па ўездзе ў Беларусь. Сцвярджаецца, што праз каранавірус


Зянон Пазьняк. У памяць Віктара Маркаўца\n18 верасень 2013, 16:33\nКатастрофа разгортваецца. Дзясяткі вядомых і вялікіх людзей Беларусі, якія пакінулі нас за апошнія дзесяць гадоў (пачынаючы ад Быкава), — усе заўчасна памерлі ад анкалёгіі Чарнобыля. Вось чарговая ахвяра — Віктар Маркавец. Усё як на вайне. А дакладней, як у канцлягеры.\nСьветлы чалавек і вялікі мастак Віктар Маркавец яшчэ ў інстытуце ўлучыўся ў Беларускае Адраджэньне. Ён быў фронтаўцам, як і іншыя мастакі, ад самага пачатку існаваньня БНФ. У 1989–1990 гадах, у самы пік барацьбы Фронту з камунізмам і за праўду аб Чарнобылі, бальшыня паседжаньняў Сойму Народнага Фронту адбывалася ў творчай майстэрні Віктара Маркаўца ў старым горадзе на вуліцы Дзімітрава. Гэта факт, які ўвайшоў у гісторыю, і роля тут вялікага мастака — адметная.\nШкода. Вельмі шкода, што ўсьлед за Сулкоўскім так хутка і заўчасна адышоў зь Беларусі Віктар Маркавец. Тады, у гады чарнобыльскай барацьбы, фронтаўцы разумелі і ведалі, за што і супраць чаго яны змагаліся ў той час, і потым (такая ёсьць праўда) усе як адзін сталі ахвярамі атамнай драмы. А гэта эліта нацыі.\nСпачуваю краіне, спачуваю родным і блізкім мастака. Спачуваю ўсім.\nВіктар Маркавец. Спадчына\nПамёр мастак Віктар Маркавец\nУ Эўразьвязе вывучаюць контрсанкцыі Беларусі, там лічаць іх «непразрыстымі»\nСілавікі зноў прыйшлі ў рэдакцыю недзяржаўнай газэты «Ганцавіцкі час»\nЗаконапраект: генацыд беларускага народу праводзіўся да канца 1951 году, за яго адмаўленьне – турма\nСьледчыя ў Менску накіравалі ў суды 454 «экстрэмісцкія» справы і ніводнай за катаваньні і сьмерць пратэстоўцаў\nНевядомыя паведамілі пра сьмерць актывіста з Горадні ў Расеі, сам ён сказаў, што яго затрымлівала ФСБ\nРайкін стаў голасам Ашурка. 9 сьнежня прэзэнтуюць фільм Курэйчыка «Галасы новай Беларусі». ВІДЭА\nСёньня Байдэн правядзе Саміт за дэмакратыю. Ад Беларусі запрасілі Ціханоўскую


Фінансавая стабілізацыя – за кошт збяднення народа | БЕЛАРУСКАЕ РАДЫЁ РАЦЫЯ\nСтабільнасць курса беларускага рубля, зніжэнне інфляцыі, за якія Нацыянальны банк атрымлівае ўхвалы ад Міжнароднага валютнага фонда, тлумачацца аніяк не рынкавымі метадамі, заявіў Беларускаму Радыё Рацыя эканаміст, кіраўнік Асацыяцыя малога прадпрымальніцтва Сяргей Балыкін. «Ніякага цуду падчас крызісу мы не бачым, а бачым эканамічны паракдокс, які досыць проста зразумець», – сказаў эксперт.\n– Рэч у тым, што ніхто не мае грошай, каб набываць замежную валюту: ні ў суб’ектаў гаспадарання, ні ў звычайных грамадзян. Скарачаецца імпарт, скарачаецца гандаль, дзелавы абарот. Тое, што зараз адбываецца, гэта стабілізацыя ў стане галечы.\nДзяржава: Нацбанк, Адміністрацыя Прэзідэнта, урад – паводзіць сябе цынічна ў адносінах да сваіх грамадзянаў, заўважае Сяргей Балыкін.\n– Яна вырашае свае пытанні, дасягае сваіх эканамічных паказчыкаў за кошт страўнікаў звычайных беларусаў. Бо грошай становіцца ўсё менш. Мабыць, толькі тыя, што набліжаны да дзяржавы, да фінансавых патокаў, маюць грошы.\n«Паглядзіце: кошты – растуць, заробкі – не. У рэгіёнах кажуць пра запазычанасць па заробках, ёсць звесткі пра тое, як частку заробку выдаюць нібы праз атаварванне ў мясцовых дзяржаўных крамах. Выдатнае рашэнне: проста выключыць свабодныя грошы з абароту», – іранізуе Сяргей Балыкін.


Сіма Хяюхя — найлепшы снайпер усіх часоў\nСіма Хяюхя — найлепшы снайпер усіх часоў 30\nЗа тры месяцы савецка-фінскай вайны ён застрэліў ад 500 да 700 салдат праціўніка.\n«Я мужык — фін, пан сахі і касы» — мог бы словамі Янкі Купалы сказаць пра сябе Сіма Хяюхя, фінскі селянін, народжаны каля сучаснай фінска-расійскай мяжы. Ён нарадзіўся за тыдзень да Калядаў 1905 года і пражыў 96 гадоў, атрымаўшы ўсенародную славу як абаронца Айчыны.\nА пачаў Сіма сваю кар'еру як шараговец у Ахоўным корпусе Фінляндыі, так званым ШуцКоры, у 1920 г. Краіна толькі што адваявала незалежнасць, да таго ж скончылася Грамадзянская вайна паміж фінскімі белымі і чырвонымі — і добраахвотніцкі Ахоўны корпус быў адначасова недзяржаўнай арганізацыяй добраахвотнікаў і часткай Міністэрства абароны новай дзяржавы.\nУ кожным раёне Фінляндыі быў атрад Ахоўнага корпусу — яны за свае грошы куплялі форму, зброю і патроны, адначасова з дапамогай дзяржавы арганізоўвалі спартыўныя спаборніцтвы, у тым ліку стралковыя і лыжныя. Такім чынам «ахоўнікі» — шуцкораўцы — былі асновай і грамадскага парадку, і найбольш падрыхтаванымі байцамі ў фінскай рэгулярнай арміі, якая была прызыўной.\nКалі Сіма было 34, суседзі казалі, што ягоная хата была поўная паляўнічых трафеяў, і як раз у гэты час Сталін вырашыў зрабіць Фінляндыю яшчэ адной рэспублікай у складзе СССР.\nХяюхя пайшоў у фінскую армію і стаў снайперам у 6-й роце 34 палка. Апрануты ў белы зімовы камуфляж, калі тэмпература вагалася паміж мінус 20 і мінус 40, Сіма Хяюхя знішчыў не менш за 505 савецкіх жаўнераў менш за 100 дзён. Фіны вялі строгі ўлік як сваіх стратаў, так і варожых. Таму ў спіс Хяюхя траплялі толькі пацверджаныя калегамі цэлі. У выпадку калі агонь вялі адначасова некалькі чалавек Хяюхя яны не залічваліся. Таксама не ішлі ў лік ворагі, якіх ён застрэліў у аўтаматных перастрэлках.\nСімо карыстаўся, як і вялікая частка фінскіх жаўнераў, вінтоўкай Мосіна, мадыфікаванай у 1927 годзе ў Фінляндыі — руля была скарочана, і гэта было зручна даволі невысокаму (1,6 метра) снайперу.\nПры гэтым ён больш любіў карыстацца звычайным, а не аптычным «снайперскім») прыцэлам — гэта дазваляла не ўздымаць высока галаву і падбірацца бліжэй да савецкіх пазіцый. Ён падбіраўся так блізка да савецкіх пазіцый, што набіраў снег у рот, каб пара ад дыхання не дэмаскавала яго.\nКалі Хяюхя праславіўся, яго пачалі вазіць з аднаго ўчастка фронту на другі. сам факт ягонага прыезду уздымаў баявы дух фінаў.\nСаветы стараліся знішчыць «Белую смерць», як яны празвалі фіна. Арганізоўвалі сваіх снайпераў, а таксама выклікалі артылерыйскі агонь на адцінкі фронту, дзе ён мог знаходзіцца.\nУ сакавіку 1940 года Хяюхя быў моцна паранены ў левы бок сківіцы. Страціў прытомнасць. Каб уратаваць ягоны твар, яму перашчапілі на сківіцы частку косткі са сцягна.\nЁн ачуняў у шпіталі 13 сакавіка 1940 года, як раз у дзень, калі СССР заключыў мір з Фінляндыяй, якая страціла частку тэрыторыі, але захавала незалежнасць.\nАд галоўнакамандуючага фінскімі ўзброенымі сіламі маршала Манергейма капрал Хяюхя атрымаў афіцэрскі чын лейтэнанта. Дажыў ён да 95 гадоў.\nКалі ў 1998 годзе фіна спыталі, ці ён шкадуе, што ў баі забіў так шмат праціўнікаў, ён адказаў: «Я выконваў свой абавязак настолькі добра, як мог».\nАгулам у той трохмесячнай вайне савецкія войскі, паводле афіцыйнага падіку, страцілі забітымі, замерзлымі і зніклымі 126 875 байцоў. Незваротныя страты фінаў склалі 25 904 забітымі.\nУ той вайне ні адна дэмакратычная краіна, нават Швецыя, не рашылася паслаць войскі на дапамогу Фінляндыі. Аднак 2-мільённая Фінляндыя ў адзіночку вытрымала вайну з 200-мільённым Савецкім Саюзам так, што ўсю другую палову ХХ ст. СССР не рашаўся чапаць гэтую ваяўнічую краіну.\nFiny pakazli=z ruskimi mozna vajavac i peramagac......\nMenski / Адказаць\nВось гэта дзед :)\n29.11.2014 / 18:51\nФіны ў той вайне вельмі дастойна і патрыятычна сябе праявілі.


Апостальскі нунцый падчас велікоднага набажэнства ў менскай архікатэдры, 04.04.2015. (Фота Віталя Палінеўскага, Catholic.by).\n«Як прадстаўнік Папы на беларускай зямлі, я хацеў бы пажадаць усім, каб уваскрослы Хрыстос дапамог зламаць бар’еры, якія людзі ўпарта працягваюць узносіць, і каб усе змаглі адчуць сябе адной сям’ёй, — адзначаецца ў велікодным віншаваньні Апостальскага нунцыя архібіскупа Клаўдыё Гуджэроцьці, тэкст якога падае афіцыйны сайт Рыма-Каталіцкай Царквы ў Беларусі Catholic.by. — Жадаю ўсім быць здольнымі бачыць рэчаіснасьць вачамі грамадзянаў сьвету, нікога не адпіхваючы і не выключаючы».\nАрхібіскуп Клаўдыё Гуджэроцьці ў сваім віншаваньні ўзгадаў постаць Папы Яна Паўла ІІ, які дзесяць гадоў таму адышоў у вечнасьць і якога Царква абвясьціла сьвятым. Ён адзначыў, што працягу многіх гадоў Караль Вайтыла быў ізаляваны атэістычным рэжымам і змушаны быў маўчаць. Калі ён стаў Папам, то сваю місію хрысьціяніна і славяніна бачыў у тым, каб зламаць навязанае маўчаньне, абвяшчаць Хрыста ўсяму сьвету, каб некалі пераадолець усё, што разьдзяляе Цэрквы, нацыі, народы. Ян Павел ІІ вельмі шмат падарожнічаў і шчыра любіў кожную культуру. Абдымаючы прадстаўнікоў розных краінаў або апранаючы на сябе элементы іх нацыянальнага касьцюму, Папа паказваў сваю надзею на адзінства ўсяго сьвету.\nУзгадваючы ў сваім велікодным віншаваньні першага папу, пакліканага на Пасад cьвятога Пятра з славянскіх народаў, які жадаў прыехаць таксама і ў Беларусь, каб абняць беларусаў на іх зямлі, пасланьнік Папы Рымскага зьвярнуўся з малітоўнай просьбай: «Сьвяты Ян Павел II, выпрасі ў Бога для “сваіх славянаў” дар адзінства і міру, бяз зайздрасьці, подласьці, барацьбы, без трагедыі насільля ва Ўкраіне».\n«Жадаю, каб беларусы лепш разумелі сваю адмысловую ролю ў будаваньні славянскай еднасьці, з павагай да разнастайнасьці і з сьвядомасьцю агульнай спадчыны. У гэтым працэсе таксама і розныя Цэрквы ўцягваюцца ў пераадольваньне бясплённых падзелаў, незразумелых і непрымальных для сучаснага чалавека, якія асудзіў сам Хрыстос», — гаворыцца ў віншаваньні Апостальскага нунцыя.\nУладыка Клаўдзі прагадаў таксама нядаўні візіт у Беларусь Дзяржаўнага Сакратара Папы Францішка кардынала П’етра Параліна (12–15 сакавіка 2015 году).\n«Пасьля свайго вяртаньня ён расказаў Папу пра гэты візіт. Пантыфік быў вельмі ўзрушаны сьведчаньнем свайго найбліжэйшага супрацоўніка. Папа Францішак бласлаўляе ўсіх беларусаў і жадае таго, што найбольш каштоўнае ў жыцьці: дарыць любоў і быць любімымі. Таксама і кардынал П’етра Паралін перадае вам прывітаньне і дзякуе за вашую гасьціннасьць, якую ён у размове са мной назваў “незабыўнай”», — адзначыў архібіскуп Клаўдыё Гуджэроцьці.\n«Спадзяюся, што прыйдзе той дзень, калі ня толькі прадстаўнік, але сам Папа Францішак зможа прыехаць сюды, каб абняць вас, дазваляючы гэтым адчуць, як моцна Бог вас любіць», — дадаў Апостальскі нунцый.\n«Дарагія беларусы, Хрыстос уваскрос!» — завершыў сваё велікоднае віншаваньне беларускаму народу прадстаўнік Папы ў Беларусі.\nТэгі: Апостальскі нунцый, Клаўдыё Гуджэроцьці, Вялікдзень, папа, Ян Павел II, еднасьць


Аршанская гарадская камісія пакідае гарвыканкам\nhttp://spring96.org/be/news/36087 2010 2010-10-08T18:39:53+0300 2010-10-08T18:39:53+0300 1970-01-01T03:00:00+0300 be Праваабарончы цэнтр «ВЯСНА» Праваабарончы цэнтр «ВЯСНА» Праваабарончы цэнтр «ВЯСНА»\nУ «Аршанскай газеце» за 5 кастрычніка апублікавана сумеснае рашэнне Прэзідыума Аршанскага гарадскога Савета дэпутатаў і Аршанскага гарвыканкама № 25/1433 «Аб унясенні змены ў сумеснае рашэнне Прэзідыума Аршанскага гарадскога Савета дэпутатаў і Аршанскага гарвыканкама» № 23/1372 ад 27 верасня 2010 года ».\nПапярэдняе рашэнне датычыцца фарміравання гарадской камісіі па выбарах Прэзідэнта. У адпаведнасці з ім была сфарміравана камісія з 13 чалавек, аб чым ужо паведамлялі «Праваабаронцы за свабодныя выбары». Месцам размяшчэння камісіі быў прызначаны будынак гарвыканкама, размешчаны па вул. Астроўскага, 2 у Оршы. Дарэчы, у будынку гарвыканкама гарадская камісія традыцыйна размяшчалася ва ўсе папярэднія выбарчыя кампаніі яшчэ як мінімум з пасляваенных часоў.\nІ вось гэтая шматгадовая традыцыя зламаная. У адпаведнасці з прынятымі змяненнямі гарадская камісія па выбарах будзе размяшчацца ў дзіцячай школе мастацтваў па вул.Леніна, 21. Прэзідыум гарсавета і гарвыканкам лічаць, што тым самым камісія зможа працаваць больш справядліва, без аглядкі на мясцовую ўладу, размешчаную ў будынку выканкаму.\nРазам з тым, на думку Уладзіміра Юржыца, кіраўніка штаба Яраслава Раманчука ў Оршы, змена фізічнага месца размяшчэння камісіі нічога не зменіць. Па-сапраўднаму незалежнай камісія зможа стаць тады, калі ў ёй будуць прадстаўнікі розных, у тым ліку апазіцыйных палітычных сіл. У цяперашнім сваім складзе яна складаецца з падкантрольных мясцовай уладзе людзей і выканае любое распараджэнне мясцовых чыноўнікаў. Змена фасада не змяняе сутнасці сённяшняй мадэлі выбараў.


Кансультацыйна-назіральная група АБСЭ ў Менску зрабіла адмысловую заяву пра абвінавачаньні ў ейны бок старшыні КГБ Леаніда Ерына. Сёньня ж адбылася сустрэча міністра замежных справаў Міхала Хвастова з амбасадарам Францыі Бэрнарам Фасье, якія абмеркавалі апошнія скандалы з абвінавачваньнямі КГБ ды Беларускае тэлевізіі на адрaс заходніх дыпляматаў у Менску.\nУ распаўсюджанай ў Менску ў пятніцу заяве Кансультацыйна-назіральнае групы АБСЭ паведамляецца, што гэтая група лічыць вельмі сур'ёзным пытаньне пра апошнія публічныя заявы кіраўніка беларускага КГБ, які абвінаваціў КНГ АБСЭ ў дзеяньнях па-за межамі ейнага мандату ды падтрымцы антыпрэзыдэнцкіх палітычных структураў напярэдадні прэзыдэнцкіх выбараў.\nКНГ АБСЭ асабліва падкрэсьлівае, што працуе толькі ў межах свайго мандату ды выконвае Мэмарандум 1997 году паміж АБСЭ ды ўрадам Беларусі.\nКіраўнік КНГ Ганс-Георг Вік заявіў: "З 1997 году КНГ была надзеленая мандатам дапамагаць беларускім уладам у прасоўваньні дэмакратычных інстытутаў ды ў датрыманьні іншых забавязаньняў АБСЭ". Спадар Вік дадаў, што ягоная група мае права назіраць за дзейнасьцю ў гэтых галінах і рабіць справаздачы Сталай радзе АБСЭ:\n"Нашыя дзеяньні ў Беларусі накіраваныя выключна на падтрымку разьвіцьця дэмакратычных інстытутаў", — зазначыў амбасадар Вік. "Гэта ўключае парады ўраду ды ягоным інстытутам што да свабодных і справядлівых выбараў, а таксама дыялёг з палітычнымі партыямі апазыцыі ды парады палітычным партыям і няўрадавым арганізацыям", — сказаў кіраўнік групы АБСЭ ў Беларусі.\nПаводле заявы КНГ, спадар Вік растлумачыў, што ягоная група аказвае падтрымку канфэрэнцыям і праграмам — такім, як падрыхтоўка назіральнікаў на выбарах ды ажыцьцяўленьне такое дзейнасьці няўрадавымі арганізацыямі. Гэта ўжо рабілася як на мяйсцовых выбарах у красавіку 1999 году, гэтак і на парлямэнцкіх выбарах у кастрычніку 2000-га, зазначае КНГ АБСЭ ў Беларусі й дадае, што гэтая дзейнасьць шмат разоў ухвалялася дзейнымі старшынямі АБСЭ ды Сталай радаю АБСЭ.\nАмбасадар Вік нагадвае, што кіраўнікі дзяржаваў ды ўрадаў 54 краінаў АБСЭ падпісалі на Стамбульскім саміце 1999 году супольную дэклярацыю, дзе выказалі моцную падтрымку працы КНГ АБСЭ ў Беларусі. "Аляксандар Лукашэнка браў поўны ўдзел у Стамбульскім саміце АБСЭ, гэткім чынам ясна заахвочваючы актыўную ролю Кансультацыйна-назіральнае групы АБСЭ ў падтрымцы разьвіцьця дэмакратычных інстытутаў", — гаворыцца ў заяве КНГ АБСЭ, што была распаўюджаная сёньня ўвечары.\nЯк паведаміў мне міністар замежных справаў Міхал Хвастоў, сёньня ўраніцу ён меў сустрэчу з францускім амбасадарам Бэрнарам Фасье. Беларускі віцэ-прэм'ер ды афіцыйны прадстаўнік усяго ЭўраЗьвязу абмяняліся думкамі наконт абвінавачваньняў з боку Беларускае тэлевізіі, падмацаваных надоечы старшынём КГБ Леанідам Ерыным, на адрэсу Кансультацыйна-назіральнае групы АБСЭ ў Беларусі ды колішняга амэрыканскага амбасадара ў Менску Дэніэла Спэкгарда, які нібыта заклікаў менавіта Эўрапейскі Зьвяз ўвесьці супраць Беларусі санкцыі.\nСпадар Хвастоў разглядае сёньняшнюю сустрэчу як падрыхтоўку да гутаркі з кіраўніком групы АБСЭ Гансам-Георгам Вікам. Беларускі міністар замежных справаў паўтарае, што афіцыйны Менск не задаволены асобнымі дзеяньнямі ўсёй Арганізацыі бясьпекі й супрацоўніцтва ў Эўропе ды ейнае Кансультацыйна-назіральнае групы ў Беларусі. Але ён таксама паўтарае, што ацэнкі тэлевізіі — усяго толькі ацэнкі тэлевізіі.


павінен захоўвацца ў інфармацыйным супрацоўніцтве дзвюх краін\nНапрыканцы кастрычніка ў Мінску, у Інстытуце журналістыкі Белдзяржуніверсітэта, адбылася навукова-практычная канферэнцыя “Медыясфера Расіі і Беларусі ва ўмовах сучасных геапалітычных трансфармацый”. Грамадскія дзеячы дзвюх краін і Саюзнай дзяржавы, кіраўнікі і эксперты вядучых аналітычных і сацыялагічных цэнтраў, прадстаўнікі сродкаў масавай інфармацыі, сярод якіх былі і брастаўчане, паспрабавалі даць рэальную ацэнку рэалізацыі Плана мерапрыемстваў па стварэнні адзінай інфармацыйнай прасторы Саюзнай дзяржавы на 2007-2010 гады і выпрацаваць рэкамендацыі па ўдасканаленні сумеснай дзейнасці ў інфармацыйнай сферы на бліжэйшы час.\nУсе выступоўцы, як адзін, гаварылі аб ключавой ролі СМІ ў палітычным і сацыяльна-эканамічным жыцці, іх асаблівай значнасці ў развіцці інтэграцыйных працэсаў.\nАдзначаючы, што Беларусь ніколі не абмяжоўвала сваю інфармацыйную прастору – у нас распаўсюджваецца звыш 5 тысяч расійскіх выданняў, міністр інфармацыі Беларусі Алег Праляскоўскі лічыць: у інфармацыйным супрацоўніцтве Беларусі і Расіі павінен захоўвацца прынцып узаемнасці.\nЦалкам магчыма стварыць адзіную інфармацыйную прастору, не без падстаў сцвярджаў прэзідэнт Міжнароднай Еўразійскай акадэміі тэлебачання і радыё Алег Папцоў, але “нам патрэбна праўда”. Ды як яе знайсці? А калі знаходзім – як яе падаць? “Адна з найпершых задач – стварыць заслону абалваньванню народаў”, – казаў расійскі госць.\nЯк паказалі даследаванні, расіяне ведаюць пра нас значна менш, чым мы – пра іх. Беларусы могуць падпісацца на любую расійскую газету, а ў Расіі выпісаць беларускае выданне чамусьці праблематычна. І пра такія прыкрыя факты з горыччу гаварыў генеральны дырэктар БЕЛТА Дзмітрый Жук. Ды толькі, па меркаванні многіх удзельнікаў форуму, калі мы сабраліся разам і з улікам таго, што рускі і беларускі народы хочуць будаваць Саюзную дзяржаву, рэальна паўплываць на яе будучае развіццё. І гэта таксама залежыць ад нас, журналістаў. Ад нашай адказнасці…


“Economist” пра Беларусь: “Нават на Кубе такіх рэчаў ня робяць”\n12 жнівень 2006, 15:37\nАляксей Дзікавіцкі, Прага “Яшчэ некалькі паваротаў ключом ў зацісканьні гаек” – такі загаловак мае артыкул у апошнім нумары часопіса “Economist”, у якім гаворка ідзе пра вырак у справе сяброў “Партнэрства”, перасьлед грамадзянскай супольнасьці і апошнія замежныя кантакты афіцыйнага Менску.\n“Паранаідальны лідэр накінуўся з усіх бакоў на сваіх уяўных праціўнікаў” – гэта падзагаловак артыкулу, у якім аўтар піша пра тое, што шмат якія рэчы, якія лічацца нармальнымі ў дэмакратычных краінах сьвету, у Беларусі рабіць забаронена.\n“За гэта, а нават за думкі пра тое, каб гэта зрабіць можна сесьці ў турму. Так, як сябры “Партнэрства”, якія атрымалі ад 6 месяцаў да двух гадоў зьняволеньня толькі за тое, што хацелі назіраць за прэзыдэнцкімі выбарамі ў сакавіку”, – піша “Economist”.\nУ артыкуле гаворыцца, што ў большасьці іншых краінаў, лідэр ў стане Аляксандра Лукашэнкі, які афіцыйна перамог зь вельмі вялікай колькасьцю галасоў, адчуваў бы сябе жыцьцярадасным.\n“Але ён сьвяткаваў перамогу ў выбарах, накіроўваючы ў турмы сваіх палітычных апанэнтаў і іхных прыхільнікаў. Калі дзеля таго каб арыштаваць апазыцыянэра не было ўвогуле ніякіх падставаў, казалі, што ён лаяўся на міліцыянтаў... Магчыма, Лукашэнка раздражнёны тым, што ў сваёй здушанай краіне ён насамрэч ня ведае, колькі людзей яго падтрымліваюць? Можа, ён ня хоча дазволіць апазыцыі назапасіць сілаў ці паказаць, што “ня зьменіць сваіх мэтадаў” і пратэсты ня маюць сэнсу? Страх, зьмяшаны з помстай, здаецца, тлумачыць вырак у справе Аляксандра Казуліна, які атрымаў 5,5 гадоў турэмнага зьняволеньня”, – адзначае часопіс.\n“Economist” піша таксама пра дыпляматычны скандал з Латвіяй, які, паводле часопісу, ўпісваецца ў стратэгію пошуку зьнешніх ворагаў...\n“Нават на Кубе такіх рэчаў ня робяць”, – цытуе часопіс словы аднаго з замежных дыпляматаў, які працуе ў Менску.\n“Ізаляванаму Эўразьвязам і Злучанымі штатамі, Лукашэнку застаецца сьвяткаваць свае перамогі з Уга Чавэсам і сваімі сябрамі з Расеі. Але яны таксама могуць зьмяніцца – “Газпрам” даўно ўжо хоча выкупіць беларускія газаправоды, пагражаючы ў адваротным выпадку падвышэньнем цаны на газ. Расейцы, магчыма, лічаць, што іхны ізаляваны і паранаідальны хаўрусьнік Лукашэнка цяпер можа саступіць”, – гаворыцца ў артыкуле, надрукаваным ў апошнім нумары часопіса “Economist”.


У канцы 2015 года выйшаў у пракат нашумелы фільм "Выжыў". Акцёры, якія сыгралі галоўныя ролі, - гэта галівудскія зоркі, такія як Леанарда Ды Капрыа і знакаміты Том Хардзі. Рэжысёр гэтага нестандартнага вестэрна - мексіканец Алехандра Іньярыту.\nУ галоўнай ролі ў фільме "Выжыў" - акцёры Галівуду Леанарда Ды Капрыа і Том Хардзі. У дадзенай кінокартіне Леанарда гуляе станоўчага героя Х'ю Гласс, якой ужо перажыў смерць сваёй жонкі і якому яшчэ трэба будзе перажыць страту свайго адзінага сына. Варта адзначыць і становішча Х'ю і яго дзіцяці, якое яны займаюць у грамадстве паляўнічых. У той час індзейцы не лічыліся за людзей, і сын Х'ю, як і яго бацька, не маглі нармальна жыць ні ў індзейскім племя, ні ў грамадстве еўрапейцаў. Наогул фільм "Выжыў", акцёры і ролі якога цалкам адпавядаюць адзін аднаму, адрозніваецца сваёй суровасцю і праўдзівасцю.\nТым Хардзі гуляе адмоўнага персанажа. Ён моцны і эгаістычны чалавек, які дзеля сябе здольны забіць чалавека ці кінуць яго на волю лёсу. Аднак смеласці яго не хапіла на тое, каб сустрэцца тварам да твару з тым, каго ён здрадзіў.\nУ ролі карэнных жыхароў Амерыкі\nУ фільме "Выжыў" акцёры, выканаўцы ролі індзейцаў, заслугоўваюць асаблівай увагі. Іньярыту спецыяльна шукаў нашчадкаў карэнных жыхароў Амерыкі, каб фільм не толькі адпавядаў эпосе, але і меў сваю непаўторную атмасферу.\nВестэрн "Выжыў". Акцёры і ролі. Кароткі пераказ\nГісторыя пра Х'ю Гласс заснаваная на рэальных падзеях. Дзеянні разгортваюцца ў першай палове дзевятнаццатага стагоддзя на паўночным захадзе Амерыкі. На паляўнічага Х'ю Гласса нападае раз'юшаны мядзведзіца, якая абараняе сваіх медзведзянятаў. З-за гэтага гурт быў вымушаны падзяліцца на дзве часткі. У адну ўваходзяць паранены Х'ю Гласс, яго сын-паўкроўка, Джым Бриджер і Джон Фіцджэральд. Яны павінны былі дачакацца смерці Х'ю Гласс і затым пахаваць яго. Але падзеі развіваюцца так, што Джон Фіцджэральд забівае сына Х'ю і пад пагрозай смерці прымушае Бриджера кінуць параненага паляўнічага. Але насуперак усім абставінам Х'ю Гласс не памірае, а кідае выклік прыродзе, плямёнам індзейцаў і халоднай зімы. Варта заўважыць, што ў вестэрне "Выжыў" акцёры пакарылі сваёй гульнёй гледачоў.\nНа сваім шляху Гласс трэба будзе перажыць мноства пазбаўленняў і выпрабаванняў. Ён не адзін раз ратуецца ад варожых індзейцаў, якія страцілі дачка правадыра. Іх падазрэнні перш за ўсё ўпалі на групу, якая суправаджала Х'ю Гласса. Але аказалася, што дачка выкралі французы, у якіх індзейцы абменьвалі шкуры розных жывёл на коней. Па выпадковасці дачка правадыра была выратавана Х'ю Гласс, які пракраўся ў лагер французаў, каб скрасці конь. Але неўзабаве, пасля чарговага уцёкаў ад племя індзейцаў, ён вымушаны быў выявіць сваёй ужо мёртвай коні жывот, каб там пераначаваць і не памерці ад холаду.\nУ канцы Гласс ўсё ж такі ўдаецца дабрацца да свайго лагера, у якім і размясціліся рэшткі яго групы ў асобе Бриджера і Фіцджэральд. Апошні, даведаўшыся пра выратаванне Х'ю, рабуе сваіх і неўзабаве бяжыць прэч з лагера. Варта заўважыць, што акцёры фільма "Выжыў" выдатна справіліся са сваімі ролямі, нягледзячы на тое, што сярод іх былі і непрафесіяналы. Пасля кароткага пераследу Гласс наганяе Фіцджэральд і паміж імі адбываецца рукапашны бой. У ім забойца сына Гласса быў цяжка паранены. Х'ю не стаў забіваць свайго ворага, а прадаставіў індзейцам права вырашаць яго лёс. Аднак яны не праявілі жалю да Фіцджэральд, зняўшы з яго скальп і забіўшы. У канцы фільма "Выжыў", акцёры якога нешматлікія, галоўны герой узбіраецца па схіле, на якім яму мроіцца яго жонка. У фінальным кадры паказваюць яго твар, погляд Гласса накіраваны наўпрост у камеру.\nАкцёры фільма "Выжыў": нялёгкія здымкі\nСтварэнне падобнага шэдэўра - гэта нялёгкая праца многіх людзей. Здымкі фільма "Выжыў", акцёры якога працавалі ў невыносных умовах, праходзілі ў Канадзе і брытанскай Калумбіі, а таксама ў Аргенціне, куды удзельнікам прыйшлося дабірацца ў пошуках снегу.\nСпецыяльна для здымак пабудавалі некалькі дэкарацый: лагер паляўнічых, разбураную ці то індзейцамі, ці то надвор'ем царква, форт і некалькі вёсак. Прычым пры будаўніцтве выкарыстоўваліся тыя матэрыялы, якія адпавядалі эпосе, апісванай у фільме. Праўда, гара чэрапаў бізонаў была імітаваць з дапамогай драўлянага каркаса. На ім былі надзейна замацаваныя каля ста пяцідзесяці муляжоў з адмысловага лёгкага, але трывалага матэрыялу.


Майдан на Дунаі | Новы Час\nУ лістападзе Венгрыю захліснула хваля антыўрадавых пратэстаў. Пра прычыны і наступствы акцый у цэнтры Будапешта журналіст «Новага часу» размаўляе з венгерскім грамадскім\nактывістам Маціяшам Бенекам.\n— Як вядома, пратэсты выклікала ўрадавая ініцыятыва аб падатках на карыстанне інтэрнэтам. Нашто ліберал-кансерватыўнаму ўраду Віктара Орбана спатрэбілася спаганяць грошы з карыстальнікаў інтэрнэту?\n— Неабходнасць новага падатку ў памеры 150 флорынтаў, або каля 50 еўрацэнтаў з гігабайту, чыноўнікі аргументавалі неабходнасцю пашырэння інтэрнэт-сеткі па ўсёй краіне. Раней Орбан агучыў амбіцыйны план — шырокапалосны доступ у інтэрнэт у кожны венгерскі дом да 2020 года. Для гэтага мэты, быццам, і шукалі грошы. Таксама казалі, што грошы патрэбныя, каб паменшыць кошты на званкі са стацыянарных тэлефонаў. Быццам, людзі з-за дарагіх тарыфаў на званкі аддаюць перавагу бясплатным званкам праз Skype, што робіць нерэнтабельнай працу нацыянальнай кампаніі Telekom. Законапраект адразу быў успрыняты вельмі негатыўна, прычым усімі сацыяльнымі групамі грамадства. Як адзначалася ў прэсе, упершыню з 2010 года, калі Орбан прыйшоў да ўлады, удалося разбурыць палітычную апатыю венграў.\n— У адмоўнай рэакцыі на ідэю Орбана няма нічога дзіўнага, паколькі плаціць падаткі, тым больш такія незвычайныя, мала хто захоча. Ці былі яшчэ нейкія падставы пратэставаць супраць закону?\n— Падставы перш за ўсё матэрыяльныя. У Венгрыі 26 працэнтаў насельніцтва жывуць за мяжой беднасці (па мясцовых мерках — менш за 200 еўра). Для параўнання, у суседняй Славакіі такіх толькі 9 працэнтаў. Не дарма апазіцыя казала, што з-за праблемаў доступу да сеціва, новы закон прывядзе ў Венгрыі да масавай непісьменнасці. Апазіцыя таксама баялася, што новая мера зробіць інтэрнэт — асноўны канал яе агітацыі — менш даступным. Для ўсіх было відавочна, што грошы, атрыманыя з падатку на гігабайты, не выратуюць бюджэт і не дапамогуць праграме «інтэрнэтызацыі» Венгрыі. Увогуле, у механізме падрыхтоўкі закона было шмат незразумелага. Напрыклад, стала вядома, што ўрад не праводзіў кансультацый ні з адным з буйных правайдэраў. Узнікла падазрэнне, што гэта нейкая карупцыйная справа. Тым больш, што ў грамадстве не забыўся гучны леташні скандал, калі аднаго з намеснікаў Орбана злавілі на нямэтавым выкарыстанні бюджэтных сродкаў.\n— Лозунгі маніфестантаў выйшлі за патрабаванні адмены гэтага закону?\n— Несумненна. Інакш бы пратэсты не працягваліся і пасля таго, як 17 лістапада Орбан адклікаў законапраект да прызначаных на студзень кансультацый. Акрамя тэмы вольнага інтэрнэту, на вуліцы ўздымаюцца пытанні рэформы сістэмы падаткаў, цэнзуры, а таксама еўраінтэграцыі краіны. Пасля таго, як увесну дэпутаты знялі з будынку парламента сцяг ЕС і замянілі яго сцягам венгерскай меншасці ў Румыніі, сцяг Еўрасаюза стаў сімвалам апазіцыі. Людзі выступалі супраць магчымага геапалітычнага развароту Венгрыі ў бок Масквы. Падчас акцый узнікла ідэя стварэння новай палітычнай сілы, прыхільнікі якой згуртаваліся вакол хлопца, што каардынаваў пратэст праз Facebook. Аднак пакуль цяжка казаць, ці мае шанец гэты праект выйсці на нейкі сур’ёзны ўзровень. Ва ўмовах ізаляцыі СМІ гэта зрабіць няпроста.\n— Ці скарысталася пратэстамі парламенцкая апазіцыя?\n— Парадаксальна, аднак вялікіх гешэфтаў апазіцыі апошнія выступы не прынеслі, хаця шматлікія яе лідары прысутнічалі ў авангардзе маніфестацый. Магчыма, гэта звязана з тым, што якраз напярэдадні пратэстаў сярод апазіцыянераў пачаўся новы раскол: лібералы і сацыялісты вырашылі разарваць пакт, які яны заключылі ўвесну напярэдадні майскіх парламенцкіх выбараў. Акрамя таго, у парламенце прысутнічаюць Зялёныя, аднак іх уплыў на палітыку невялікі. Працу апазіцыі з электаратам ускладняе тое, што вельмі актуальныя антыкапіталістычныя лозунгі ў краіне эксплуатуе праварадыкальная партыя «Jobbik», якая негалосна падтрымлівае Орбана.\n— Расійскія СМІ пішуць, што ў Будапешце адбываецца спроба арганізацыі мясцовага Майдану. Быццам, гэта помста Злучаных Штатаў Амерыкі за рашэнне Орбана даць зялёнае святло будаўніцтву праз тэрыторыю Венгрыі газаправода «Паўднёвы паток». Таксама шмат спекуляцый на факце ўвядзення Вашынгтонам санкцый супраць венгерскіх чыноўнікаў, якія, праўда, застаюцца ананімнымі.\n— Мяркую, сітуацыя больш складаная. Як мінімум таму, што адначасова з падтрымкай праекту «Паўднёвы паток» Будапешт падтрымаў пакет санкцый супраць Расіі. Прэса ўсё ж схіляецца да таго, што санкцыі Штатаў выкліканыя тым, што фіскальныя ведамствы пачалі праверку нейкіх амерыканскіх фірм у Венгрыі. Думаю, што Віктара Орбана трэба параўнаць не з Януковічам, а з турэцкім прэзідэнтам Таіпам Эрдаганам. Абодва палітыкі маюць аўтарытарныя памкненні, гуляюць на ксенафобскіх настроях, захапляюцца папулізмам. Але гэта не значыць, што яны збіраюцца прапанаваць нейкую сур’ёзную альтэрнатыву заходняму вектару. Канфрантацыя з не вельмі папулярнымі ў Венгрыі еўраструктурамі патрэбна Орбану выключна, каб выстаўляць сябе абаронцам нацыянальных інтарэсаў. Тым больш, што падтрымка Захаду з’яўляецца для Будапешта вельмі важнай для рэалізацыі прапанаваных урадам маштабных рэформ. Рэч ідзе аб так званай Дзяржаўнай рэформе–2, галоўнымі мэтамі якой абвешчаны стварэнне самага флексібільнага рынку ў ЕС, стабілізацыя падатковай сістэмы, развіццё транспартнай інфраструктуры. Пасля таго, як пералічаныя задачы будуць вырашаны, колькасць беспрацоўных, па словах Орбана, хуткімі тэмпамі пачне скарачацца. Дзеля гэтага шмат хто гатовы прабачыць Обрану яго аўтарытарныя выхадкі. У Венгрыі, паводле сацапытанняў, 72 працэнты людзей кажуць, што жывуць матэрыяльна горш, чым у часы сацыялізму.\n— Дэмакратычная грамадскасць шырока адзначыла 25-годдзе аксамітных рэвалюцый ва Усходняй Еўропе, якія пакончылі з мясцовымі сацыялістычнымі прамаскоўскімі рэжымамі. Як гэты юбілей уплывае на палітычны тонус усходніх еўрапейцаў?\n— Міф пра пратэсты 1989 года — вельмі важны для легітымнасці рэжымаў, якія ўзніклі на рэштках камунізму. Таму прэса надае шмат увагі юбілею. Гэта адраджае былую калектыўную веру ў здольнасць людзей рабіць гісторыю. Настальгія па 1989 годзе, безумоўна, спрыяе росту пратэстных настрояў. Прыклад гэтаму — сінхронныя па часе антыўрадавыя і антыкарупцыйныя пратэсты ў Чэхіі, Албаніі, Венгрыі. Напружаная цяпер сітуацыя ў Польшчы і Румыніі. З улікам таго, што падчас кожнага пратэсту ў сацыяльных медыя фармуецца нейкая сетка, здольная мабілізаваць людзей, мяркую, палітычная актывізацыя насельніцтва працягнецца. Тым больш, што сацыяльна-эканамічных падстаў для незадавальнення хапае.


Проект организации воспитательной работы в шестой школьный день. Пуховичская средняя школа\nДата: 14 сентября 2020 в 17:21, Обновлено 14 сентября 2020 в 17:21\nарганізацыі выхаваўчай работы ў шосты школьны дзень\n«Быць годным чалавекам»\nСацыяльна-палітычныя і эканамічныя праблемы сучаснага грамадства прывялі школу да перагляду шэрагу педагагічных пазіцый, да пераасэнсавання некаторых бакоў практычнай сістэмы выхавання, у тым ліку і да арганізацыі шостага школьнага дня. Сёння школа па сутнасці з'яўляецца галоўным фактарам жыццяздольнасці, захавання і развіцця вёскі, адзіным духоўным і культурным цэнтрам аграгарадка.\nЗмест і арганізацыя выхаваўчага працэсу ў сельскай школе вызначаюцца комплексам аб'ектыўных і суб'ектыўных фактараў, абумаўляльных спецыфіку шостага школьнага дня. Перавага яго арганізацыі характарызуюцца:\n- Дастаткова шырокім прадстаўленнем настаўнікаў аб дзецях, умовах іх жыцця і побыту, адносінах у сям'і, сярод аднагодкаў і г.д .;\n- Блізкасць да прыроды, народным звычаям і традыцыям;\n- Сілай грамадскай думкі, аўтарытэтам педагогаў;\n- Прыналежнасцю большасці бацькоў да аднаго працоўнага калектыву.\nМэтазгоднасць праекта абумоўлена наступнымі прычынамі:\n- Наяўнасцю навучэнцаў, пазбаўленых магчымасці атрымліваць у рамках сям'і традыцыйнае выхаванне, далучацца да каштоўнасцяў нацыянальнай культуры, разумна арганізоўваць і праводзіць свой вольны час;\n- Пэўнай раз'яднаных працы вучнёўскіх калектываў, няведаннем таго, што робіцца ва ўласным класе, дэфіцытам зносін у сувязі з малалікасцю вучнёўскіх калектываў;\n- Наяўнасцю зацікаўленасці педагагічнага калектыву дадзенай праблемай;\n- Згодай многіх бацькоў аказваць падтрымку ў вырашэнні пастаўленай праблемы;\n- Неабходнасць рэалізацыі Рэспубліканскага інавацыйнага праекта «Укараненне мадэлі фарміравання рухальнай культуры суб'ектаў адукацыйнай прасторы сельскай школы".\nМадэль шостага школьнага дня ствараецца высілкам усіх удзельнікаў адукацыйнага працэсу: настаўнікамі, дзецьмі, бацькамі. У працэсе іх узаемадзеяння фармуюцца яе мэты і задачы, вызначаюцца шляхі іх рэалізацыі, арганізуецца дзейнасць.\nМэта праекта: свядомасць у школе умоў для разумнай арганізацыі вольнага часу вольнага часу школьнікаў, далучэнні іх да сапраўдных каштоўнасцяў-патрыятызму, працавітасці, спагады, павазе народных і сямейных традыцый, клопаце пра сваё здароўе.\nРэалізацыя дадзенай мэты забяспечваецца рашэннем наступных задач:\n1. Каардынацыя і ўзаемадзеянне школы і соцыума, школы і сям'і.\n2. Садзейнічанне навучэнцам у засваенні каштоўнасцяў грамадства, у якім яны жывуць, і здольнасць самавызначэння ў іх.\n3. Выкарыстанне ўсіх магчымых сродкаў для выхавання ў вучняў агульнай культуры, вернасці беларускім духоўным традыцыям, адказнасці, правасвядомасці, павагі да каштоўнасцяў беларускай нацыянальнай культуры, талерантнасці.\n4. Удасканаленне работы па выхаванні здаровага ладу жыцця і негатыўнага стаўлення да шкодных і згубным звычкам\n5. Узмацненне ролі сям'і ў выхаванні дзяцей, фарміраванне ў дзяцей пачуцця абавязку і адказнасці за сваіх блізкіх.\n6. Узаемадзеянне ўсіх удзельнікаў адукацыйнага працэсу ў арганізацыі вольнага часу навучэнцаў, у прафілактычнай рабоце па папярэджанні супрацьпраўных паводзін сярод непаўналетніх.\n7. Асваенне і выкарыстанне ў практычнай працы эфектыўных тэхналогій, інавацыйных методык з улікам прынцыпаў народнай педагогікі.\nЗмест праекта будуецца на наступных прынцыпах:\n- Прынцып калектыўнай дзейнасці;\n- Прынцып уліку ўзроставых асаблівасцей;\n- Прынцып апоры на нацыянальныя і мясцовыя традыцыі;\n- Прынцып апоры на інтарэсы і патрэбы навучэнцаў, педагогаў, бацькоў, уліку сацыяльнага заказу сельскай школы;\n- Прынцып сувязі з рэальнай жыццём вёскі, раёна;\n- Прынцып сатворчасці;\n- Прынцып культуралагічнай адпаведнасці;\n- Адзінства, ўзаемасувязі, інтэграцыі розных формаў працы з дзецьмі;\n- Педагагічнай падтрымкі дзіцячых ініцыятыў, стварэнне сітуацыі поспеху\nАсноватворнымі дакументамі для распрацоўкі праекта з'яўляюцца:\n- Кодэкс Рэспублікі Беларусь аб адукацыі (гл.24 ст.158);\n- Інструктыўна метадычнае пісьмо Міністэрства адукацыі Рэспублікі Беларусь «у 2020/2021 навучальным годзе»\n- Дакумент па шостага дня\nТэрміны рэалізацыі праекта: 2020/2021 навучальны год.\nПраект прадугледжвае выразна структураванай лінію арганізацыі шостага школьнага дня, выкарыстанне інтэрактыўных форм работы з дзецьмі, якія ствараюць дастаткова камфортныя ўмовы для раскрыцця іх творчага патэнцыялу.\nУ змястоўным плане праект складаецца з 4-х падпраектаў:\nI. Падпраект «Беларусь - мая радзіма»\nЦікавасць да гісторыі свайго народа, пачуццё датычнасці да значных падзей мінулага, пачуццё абавязку і адказнасці перад сваім Айчынай ўмацоўваюць асновы дзяржаўнасці. Адсюль такое значэнне перадаем грамадзянскай выхаванню.\nМэта: спрыяць пашырэнню ведаў вучняў аб краіне, яе гісторыі, фармаванню датычнасці да сённяшняга дня Беларусі, выхаванню любові да сваёй малой радзімы.\nАсноўныя напрамкі рэалізацыі подроекта:\n1. Экскурсіі па гістарычных мясцінах (Мір, Нясвіж, Мінск, Хатынь, Гродна).\n2. Гісторыка-краязнаўчыя канферэнцыі «Знакамітые людзі маёй краіны», «Гісторыя беларускай геральдыкі».\n3. Конкурсы «Знаўцы роднага слова», «Знаўцы беларусскай гісторыі».\n4. Пастаноўка тэатралізаваных прадстаўленняў па беларускіх матывах у літаратуры і мастацтве.\n5. Удзел у ўшаноўванні ветэранаў працы;\n6. Праца атрадаў міласэрнасці (дапамога і клопат аб пажылых людзях).\n7. Сыход за помнікамі.\n8. Працоўныя дэсанты па добраўпарадкаванні тэрыторыі школы.\n9. Тэматычныя конкурсы малюнкаў, фатаграфій «Мая малая Радзіма», выставы творчых работ.\n10. Стварэнне відэаролікаў «Прырода Пухаўшчыны»\n11. Экалагічны свята «Жадаю табе, зямля мая ...»\nII. Падпраект «Традыцыі»\n«Дарма мы хочам выдумаць: выхаванне існуе столькі ж стагоддзяў, колькі існуе сам народ ...» (К. Д. Ушынскi)\nУ вопыце нашых бацькоў і дзядоў закладзены збожжа такой мудрасці, што і ў наш час прарастуць і дадуць добрыя ўсходы.\nМэта: На аснове ведаў нацыянальных традыцый, гульняў, прыкладнога мастацтва сфарміраваць у вучняў ўсвядомленае стаўленне да каштоўнасцяў нацыянальнай культуры.\nАсноўныя напрамкі рэалізацыі подпроекта:\n1. Цыкл інтэрактыўных мерапрыемстваў «Святыні беларускай зямлі», «Прыказкі i gрымаўкі — стварэннi народа», «Смачна есці».\n2. Каляндарна-абрадавыя святы: «Каляды», «Масленіца», «Гуканне вясны», «Багач».\n3. Конкурсы-інсцэніроўкі: «Беларуская народная казка», «Беларуская народная песня».\n4. Стварэнне і абарона прэзентацый «Калядныя» абрадавыя традыцыі беларуссаў».\nIII. Падпраект «Сем'янін»\n«Хатні ачаг павінен быць не месцам знаходжання, а месцам куды мы заўсёды вяртаемся» (А. Монтерлан)\nМэта: 1. Фарміраванне і развіццё адпаведных уменняў і навыкаў: клопат аб блізкіх, самаабслугоўваньне, правядзенне вольнага часу ў сям'і.\n2. Фарміраванне патрэбы ў захаванні сямейных адносін і круга сямейных каштоўнасцяў, развіццё узаемапавагі і ўзаемаразумення ў сям'і.\nАсноўныя напрамкі рэалізацыі подпоекта:\n1. Святы «Бацька i маці ад бога ў хаце», «Мой родны дом».\n2. Школьны конкурс «Мой тата можа ўсё».\n3. Выстава кулінарных і кандытарскіх вырабаў «Матулiны рукі».\n4. Гульнёвая конкурсная праграма «Бабуліны пасядзелкі».\n5. Конкурс рухомых гульняў «Сямейны марафон».\n6. Школьныя святы, прысвечаныя Дню сям'і, Дня маці, Дню пажылых людзей.\nIV. Падпраект «Здароўе»\nРэалізуецца ў рамках інавацыйнага Рэспубліканскага праекта «Укараненне мадэлі фарміравання рухальнай культуры суб'ектаў адукацыйнай прасторы сельскай школы".\nМэта: Фарміраванне ў вучняў імкнення да ўмацавання свайго здароўя і развіццю сваіх фізічных здольнасцяў.\nАсноўныя напрамкі рэалізацыі подпроекта\n1. Аб'яднанне вучняў у адпаведнасці з іх спартыўнымі інтарэсамі для сумесных заняткаў валейболам, футболам, лёгкай атлетыкай, настольным тэнісам.\n2. Правядзенне разнастайных спартыўных святаў і спаборніцтваў («Вясёлыя старты», «Мама, тата, я - спартыўная сям'я», «Снежная спартакіяда», «Малыя алімпійскія гульні» і інш.)\n3. Гульнёвая праграма «Сакрэты выхавання» (конкурс па асновах бяспекі жыццядзейнасці).\n4. Конкурс відэа-прэзентацый «Зрабі правільны выбар» (прафілактыка шкодных звычак).\n5. Ток-шоў «Пытанні, якія нас хвалююць» (8 - 11 класы).\n6. Конкурс для вучняў 5 - 7 класаў «Малюем здароўе».\n7. Гульнявая праграма для навучэнцаў 1 - 4 класаў "Загадкі доктара Небалiта».\nI. Падрыхтоўчы этап (жнівень 2020)\n1. Вызначэнне напрамкаў рэалізацыі праекта, стварэнне творчых груп па кожнаму напрамку.\n2. Забеспячэнне кадравага і матэрыяльна-тэхнічнага і інфармацыйнага суправаджэння праекта.\n3. Вывучэнне варыянтаў супрацоўніцтва з пазашкольнымі ўстановамі, здольнымі аказаць садзейнічанне ў рэалізацыі праекта.\n4. Зацвярджэнне праекта педагагічным саветам установы адукацыі.\nII. Праекціровачны этап\n1. Стварэнне мадэлі шостага школьнага дня з захаваннем санітарна-гігіенічных патрабаванняў.\n2. Правядзенне агульнашкольнага бацькоўскага сходу, азнаямленне бацькоўскай грамадскасці з утрыманнем праекта, арганізацыя ініцыятыўнай групы з ліку бацькоў.\n3. Афармленне стэнда для вучняў «Цікавая субота" (ці «У суботу разам»).\n4. Вызначэнне спосабаў ўнутранага кантролю за выкананнем праекта.\n5. Аналіз і ацэнка атрыманых вынікаў кантролю.\nIII. Практычны этап (верасень 2020 - май 2021)\n1. Планаванне і правядзенне мерапрыемстваў у адпаведнасці з асноўнымі напрамкамі праекта.\n2. Правядзенне навучальнага семінара для настаўнікаў «Выкарыстанне інавацыйных методык у арганізацыі шостага школьнага дня".\n3. Прыцягненне бацькоў да актыўнага ўдзелу ў мерапрыемствах шостага школьнага дня.\n4. Узаемадзеянне з першаснай арганізацыяй БРСМ, прафсаюзным камітэтам СВК «Макараўцы», раённым установам і арганізацыям.\n5. Падрыхтоўка прэзентацый, видеоотчётов, размяшчэнне на школьным сайце інфармацыі пра найбольш цікавых формах актыўнай творчай дзейнасці вучняў у шосты школьны дзень, падрыхтоўка публікацый у «Бераставіцкай газеце», «Настаўніцкай газеце».\n6. Карэкцыя і рэгуляванне праекта, стымуляванне удзельнікаў. Арганізацыя абмену вопытам. Сістэматычная метадычная работа па тэме праекта.\n7. Арганізацыя маніторынгу ўзроўню выхаванасці і сацыялізацыі навучэнцаў. Разгляд пытання на педагагічным савеце, нарадзе пры дырэктару.\nIV. Абагульняюча-рэфлексіўны этап (май 2021 г.)\n1. Аналіз вынікаў рэалізацыі праекта і атрыманага вопыту.\n2. Анкетаванне вучняў і іх законных прадстаўнікоў па выяўленні ступені задаволенасці правядзеннем шостага школьнага дня.\n3. Абагульненне назапашанага вопыту, афармленне інфармацыйна-метадычнага бюлетэня па тэме праекта.\n4. Круглы стол з удзелам настаўнікаў, бацькоўскага і вучнёўскага актыву «Што даў праект сям'і і школе?»\n5. Падвядзенне вынікаў работы над праектам на педагагічным савеце.\n1. Прыцягненне максімальнай колькасці навучэнцаў да мерапрыемстваў у шосты школьны дзень.\n2. Зніжэнне ўзроўню супрацьпраўных учынкаў у падлеткавым асяроддзі.\n3. Павышэнне зацікаўленасці бацькоў у разумнай арганізацыі вольнага часу дзяцей, у супрацоўніцтве са школай.\n4. Засваенне вучнямі каштоўнасцей грамадства, у якім яны жывуць, павышэнне цікавасці да беларускай гісторыі, народнай культуры разуменні імі сапраўдных каштоўнасцяў.\n5. Зніжэнне ўзроўню захворвання вучняў, павышэнне іх рухальнай актыўнасці, фарміраванне культуры здароўя і негатыўнага стаўлення да шкодных і згубным звычкам, патрэбы быць здаровым.\n6. Асваенне педагогамі эфектыўных тэхналогій, інавацыйных методык выхавання, асноўных, у тым ліку, на прынцыпах народнай педагогікі.


«Прадукт зачацця» ці чалавек? | zviazda.by\nХатняя старонка » З жыцця » Грамадства » «Прадукт зачацця» ці чалавек?\n«Прадукт зачацця» ці чалавек?\nНенароджанае немаўля можа быць спадчыннікам, а ў любы генетычны аналіз закладзена верагоднасць памылкі\nУ канцы снежня ў Закон «Аб ахове здароўя» быў унесены шэраг змен, якія тычацца правядзення абортаў. Урачам далі права адмовіцца штучна перарываць цяжарнасць, зрабілі абавязковым перадабортнае псіхалагічнае кансультаванне, скарацілі пералік медыцынскіх паказанняў для правядзення аборту. Як гэта паўплывае на сітуацыю, разбіраемся разам са спецыялістамі.\nЗгодна з новай рэдакцыяй закона, медыкі могуць адмовіцца праводзіць аборт па этычных або рэлігійных матывах, калі такое рашэнне не пагражае жыццю ці здароўю жанчыны. Урачу трэба пісьмова паведаміць аб гэтым кіраўніцтву арганізацыі, якое, у сваю чаргу, павінна даць жанчыне права выбраць іншага спецыяліста.\n— Гэта дазволіць павялічыць долю родаў без ускладненняў (такіх, як крывацёк, адслаенне плацэнты) хаця б да 40 працэнтаў, — тлумачыць урач, выкладчыца акушэрства і гінекалогіі Беларускага дзяржаўнага медыцынскага каледжа Святлана МАЗГУНОВА. — Пазбегнем і іншых наступстваў перарывання цяжарнасці. Пасля аборту каля трэці жанчын не могуць мець дзяцей. У 50 працэнтаў абвастраюцца палавыя захворванні, многія з якіх становяцца хранічнымі. Не кажучы ўжо пра псіхалагічную траўму — так званы постабортны сіндром.\nСярод краін, дзе ўрачы могуць адмовіцца ад правядзення аборту, — Францыя, Італія, Расія, Латвія, Данія, Венгрыя. У Нарвегіі ўвогуле прапануюць дазволіць медыкам не выдаваць накіраванне на такую аперацыю. Ірландскія лекары ўжываюць паняцце «ўнутрывантробны пацыент»: аказваюць дапамогу не толькі жанчыне, але і ненароджанаму дзіцяці.\n— У нас жа пакуль вывучэнне хірургіі пачынаецца з аперацыі па аборце. А дзіця ў падручніках часам нават не ўспрымаюць як чалавека і называюць «прадуктам зачацця», — кажа Святлана Фамінічна.\nУ беларускім заканадаўстве, дарэчы, напісана, што дзяржава гарантуе абарону правоў як да, так і пасля нараджэння. Так, паводле Грамадзянскага кодэкса, спадчыннікамі па завяшчанні могуць быць асобы, якія былі зачаты пры жыцці спадчынадаўца і нарадзіліся жывымі пасля адкрыцця спадчыны.\nМіф пра незамужніх дзяўчат\nАб эфектыўнасці перадабортнага кансультавання сведчыць статыстыка. Па словах навуковага супрацоўніка БДУ, псіхолага-кансультанта Кацярыны ШАВЯЛЁВАЙ, прыкладна 10—15 працэнтаў жанчын пасля размовы са спецыялістам вырашаюць захаваць дзіця:\n— Лічба, можа, здаецца і невялікай, але трэба разумець, што гаворка ідзе пра выратаванае чалавечае жыццё. У любым выпадку мы спадзяёмся, што кансультаванне паўплывае на далейшыя паводзіны жанчыны. Тыя, хто да нас прыходзіць, стараюцца апраўдаць свае дзеянні: маўляў, іншага шляху няма, гэта нармальна, усе так робяць. Літаральна на днях жанчына бравіравала, што заўсёды зможа зацяжарыць з дапамогай ЭКА. А потым расказала пра страшныя сны, якія бачыць апошнім часам: быццам яе цётка кусае дзяцей. Я тлумачыла жанчыне, што тая цётка — яна сама. Нам цяжка ўявіць сябе ў ролі агрэсара, таму ў падсвядомасці адбываецца такі перанос на іншага чалавека.\nПрактыка псіхалагічнага кансультавання распаўсюджана і за мяжой.\n— У Германіі, напрыклад, калі жанчыне зрабілі аборт без кансультавання, урача пераследуюць у адпаведнасці з Крымінальным кодэксам, — каментуе юрыст Вольга КАВАЛЬКОВА.\nЛічыцца, што на перарыванне цяжарнасці ідуць у асноўным незамужнія дзяўчаты, якія апынуліся ў крызіснай сітуацыі. Але гэта міф. Зрабіць аборт часцей вырашаюць сямейныя жанчыны ва ўзросце 26—32 гадоў, з адным або дваімі дзецьмі. Як правіла, гэта няспелыя асобы, які не гатовы несці адказнасць, баяцца складанасцяў, не хочуць страціць звыклы ўзровень камфорту. Сваё рашэнне жанчыны звычайна тлумачаць неспрыяльнымі матэрыяльнымі ўмовамі. Аднак сапраўдная прычына заўсёды глыбей.\n— Гэта могуць быць парушэнні ў адносінах з мужчынам, паміж бацькамі і дзецьмі. Некаторыя лічаць цяжарнасць прычынай няшчасцяў. Насамрэч цяжарнасць толькі каталізатар, яна выяўляе тыя праблемы, якія былі незаўважнымі, — кажа Кацярына Шавялёва.\nМутацыя не заўсёды шкодная\nЗ улікам пастановы Міністэрства ахова здароўя № 88, сардэчныя парокі, зрокавыя расстройствы і слепата больш не з'яўляюцца медыцынскімі паказаннямі для правядзення аборту. Нават калі ў плода знайшлі паталогіі, урачы не спяшаюцца адразу перарываць цяжарнасць.\n— Сёння мы можам лячыць дзіця, пакуль яно не нарадзілася, — каментуе Святлана Мазгунова, — напрыклад, унутрывантробна пераліваць кроў, калі ёсць рэзус-канфлікт. Тым цяжарным жанчынам, у якіх на УГД выяўлены пэўныя праблемы, мы рэкамендуем, у якой бальніцы нараджаць, дзе лепш дапамогуць. Увогуле даказана: калі маці сумняваецца ў здароўі дзіцяці, то вялікая верагоднасць, што малое будзе хворым.\nЁсць розныя дародавыя даследаванні захворванняў: ультрагукавыя, цыталагічныя, малекулярна-генетычныя. Падобныя тэхналогіі дапамагаюць у далейшым клопаце пра дзіця. На думку генетыка, кандыдата біялагічных навук Уладзіслава РОЗЕНЦВЕЙГА, у генетычным аналізе заўсёды існуе верагоднасць памылкі — 3—5 працэнтаў. І вядома шмат выпадкаў, калі прагнозы не спраўджваліся. Да таго ж любую мутацыю нельга адназначна залічыць да карыснай або шкоднай. Так, гены, якія зніжаюць верагоднасць захворванняў страўнікава-кішачнага тракта, выклікаюць рызыку развіцця шызафрэніі. А гены павышанай прадукцыі імунаглабуліну могуць зрабіць дзіця схільным да алергіі. Трэба задумацца, ці маем мы права вырашаць, каму жыць.\n...Прагучыць, напэўна, жорстка, але я асабіста не разумею, чаму падобныя пасылы, сапраўды слушныя, скіраваны выключна на жанчын. Яшчэ ў школьным падручніку па біялогіі, здаецца, за дзявяты клас, напісана, што для палавога размнажэння патрэбны дзве асобы. А значыць і адказнасць за дзіця бацькі нясуць разам. Прынамсі, у свеце людзей. Улічваючы, што ў 70 працэнтах ініцыятары аборту — мужчыны, лагічна было б звярнуцца да патэнцыйных татаў. Каб палепшыць сітуацыю, трэба перш за ўсё мяняць свядомасць, і не толькі жаночую.\nЗа 2013 год у Беларусі было праведзена 30 тысяч абортаў — на 10 працэнтаў больш, чым у папярэдні год (хоць раней назіралася тэндэнцыя да зніжэння). Аднак спецыялісты кажуць, што, каб атрымаць рэальную лічбу, гэтую колькасць трэба памножыць на тры, бо ў статыстыцы не ўдзельнічаюць платныя медыцынскія цэнтры і не ўлічваецца медыкаментознае перарыванне цяжарнасці.\nУ Польшчы прайшлі пратэсты жанчын супраць забароны абортаў\nВрач может отказаться делать аборт


У ЗША ўспыхнулі новыя пратэсты пасля гібелі афраамерыканца | Новы Час\n20-гадовы цемнаскуры сканаў пасля ранення паліцыянтам. Інцыдэнт адбыўся ў штаце Мінесота непадалёк ад месца, дзе менш за год таму вартавы парадку амаль 10 хвілін душыў каленам Джорджа Флойда.\nУ амерыканскім штаце Мінесота ўвечары ў нядзелю, 11 красавіка, адбыліся сутыкненні дэманстрантаў з праваахоўнымі органамі пасля новага інцыдэнту з гібеллю афраамерыканца ў выніку ранення паліцыянтам. Сотні людзей сабраліся каля паліцэйскага ўчастка ў раёне Бруклін-Сентэр на паўночны захад ад Мінеапаліса, каб выказаць абурэнне ў сувязі з гібеллю 20-гадовага Донці Райта.\nДля разгону пратэстоўцаў паліцыя ўжыла гумовыя кулі, слезацечны газ і светлашумавыя гранаты. Не менш за два чалавекі былі параненыя гумовымі кулямі. Некаторыя пратэстоўцы закідвалі камянямі паліцэйскія аўтамабілі. Мэр Бруклін-Сентэра Майк Эліот заклікаў абодва бакі праяўляць стрыманасць.\nГібель Донці Райта\nПаводле версіі паліцыі Бруклін-Сентэра, паліцыянты днём 11 красавіка спынілі аўтамабіль, кіроўца якога падлягаў затрыманню на падставе ордэра. Донці Райт пры спробе вартавых парадку затрымаць яго зноў сеў у аўтамабіль і паспрабаваў уцячы. Паліцэйскі параніў Райта стрэлам, аднак аўтамабіль працягваў рух яшчэ некалькі кварталаў, пакуль не ўрэзаўся ў іншую машыну.\nДонці Райт памёр на месцы здарэння. Жанчына, якая знаходзілася ў машыне, атрымала траўмы, што не ўяўляюць пагрозы для жыцця.\nІнцыдэнт з Донці Райтам адбыўся непадалёк ад месца, дзе супрацоўнік паліцыі Мінеапаліса Дэрэк Шовен у траўні 2020 года на працягу амаль дзесяці хвілін душыў каленам афраамерыканца Джорджа Флойда. Гібель Флойда выклікала масавыя пратэсты супраць расізму і паліцэйскага гвалту па ўсіх ЗША. Шовен у цяперашні час знаходзіцца пад судом па абвінавачанні ў забойстве.


Апошняе абнаўленьне: 19 чэрвень 2017, 18:42\nПра гэта паведаміў гендырэктар дзяржаўнага прадпрыемства «Беларуская АЭС» Міхаіл Філімонаў на форуме «Атамэкспа» ў Маскве.\n«Наколькі мне вядома, падрыхтоўка да гэтага ідзе досыць актыўна. Няма сумненьняў, што ў жніўні ён ужо ў нас будзе», — цытуе БелТА Філімонава.\nКорпус рэактара на першым энэргаблёку ўжо змантаваны. На сёньняшні дзень асвоена крыху больш за 2,5 млрд даляраў са сродкаў расейскага крэдыту. Па першым энэргаблёку — каля 36% сродкаў, па другім — каля 22%.\nПрэзыдэнт групы кампаній ASE Валеры Лімарэнка паведаміў, што асноўнае абсталяваньне на першым энэргаблёку Беларускай АЭС змантавана.\nДа канца гэтага году група кампаній АSE плянуе завяршыць працу па асноўных сыстэмах бясьпекі на першым энэргаблёку і пачаць адну з найважнейшых апэрацый пры будаваньні АЭС — праліваньне на адкрыты рэактар.\nАдказваючы на пытаньне польскіх журналістаў пра заклік літоўскага боку блякаваць пастаўкі электраэнэргіі зь БелАЭС, Уладзімер Сямашка сказаў:\n«У мяне гэта выклікае ўсьмешку па меншай меры. Калі мы рабілі бізнэс-плян атамнай электрастанцыі, то пазначалі, што будуем АЭС ня з мэтай экспарту, а для ўласных патрэб».\nПрамысловасьць Беларусі выйшла з рэцэсіі і працягне рост, таму электраэнэргія зь БелАЭС будзе запатрабаваная ўнутры краіны, лічыць віцэ-прэм’ер.\n«Мы зацікаўленыя ў супрацоўніцтве, але ня трэба перакручваць і казаць пра тое, што калі ня будзе купляць Літва, Польшча, Эўропа нашу электраэнэргію, то Беларуская АЭС спыніцца. Гэта ня так, БелАЭС на 100% разьлічаная на ўнутранае спажываньне», — сказаў Сямашка.\nАстравецкую АЭС будуе расейская карпарацыя «Росатом» усяго за 50 кілямэтраў ад Вільні і за 18 кілямэтраў ад Астраўца. Літоўскі ўрад сьцьвярджае, што працы вядуцца без выкананьня патрабаваньняў бясьпекі і экалягічных стандартаў. Менск гэтыя прэтэнзіі адмаўляе.\nДзьве зоркі зь відам на рэактар: у Чарнобыльскай зоне адкрылі першую гасьцініцу


Будзьма беларусамі! » Старка, мёд, гарачы крупнік, альбо Сагрэцца нацыянальнымі напоямі\n1. Спрадвечны і ўрачысты пітны мёд\nЗ даўніх часоў беларусы любілі і шанавалі мёд. І ўмелі яго здабываць. Спачатку пчалярства было дзікім — чалавек ішоў у лес па мёд як на паляваньне. Пазьней зьявіліся сьвядомыя бортнікі, якія ўтрымлівалі і разводзілі пчолаў у адмысловых вульлях, альбо борцях, замацаваных на дрэвах, часьцей — дубе, ліпе і хвоі. Бортніцтва зрабілася прыбытковым — на пачатку XVI стагодзьдзя на тэрыторыі нашай краіны налічвалася больш за мільён борцяў, зь якіх зьбіралі каля паўмільёна пудоў мёду штогод. Значная яго частка прызначалася для мёдаварэньня, атрыманы ж воск ішоў на экспарт.\nДаўнія бровары адначасова служылі мёдаварнямі, бо выраб пітнога мёду быў блізкі да піваварства. Мёд фэрмэнтавалі і вытрымлівалі, а каб пазбавіцца прыкрай саладжавасьці, дадавалі хмель. Да піцьця мёд быў гатовы праз 6-8 месяцаў — гэты найбольш даступны варыянт напою называлі трайнякамі і чварнякамі. Двайнякі, у якіх на адну частку мёду прыходзілася адна частка вады, даходзілі праз 1,5-4 гады. Найлепшыя паўтаракі, дзе пераважаў мёд, патрабавалі дзесяцігадовай вытрымкі. Такі напой маглі дазволіць сабе толькі вельмі заможныя асобы, таму паўтаракі часта называлі каралеўскімі мядамі.\nДзеля асаблівага смаку ў пітны мёд дадавалі ягадны сок, зёлкі альбо спэцыі. Водарны напой гатаваўся зь імбіром, мятай, лімоннай ці апэльсінавай цэдрай. Мёд варылі і сыцілі. Урачыста, з пашанаю ўжывалі яго на вялікія сьвяты. Салодкая сыта ўпрыгожвала посны стол, для закрасы яе дадавалі ў калядную куцьцю і кісель.\n2. Ячменнае і пшанічнае піва\nАдзін з самых старажытных напояў цяпер лічыцца адным з самых папулярных у сьвеце. У даўнія часы піву саступала нават вада, калі чысьціня апошняй у гарадах і мястэчках была даволі адноснай. Піва варылі з пшаніцы і ячменю ў гарадзкіх броварах, што працавалі амаль ва ўсіх значных беларускіх гарадах, і ў прыватных гаспадарках.\nПіва пілі ў полі, у лазьні, у карчме. Цікава, што менавіта фурманы, якія падчас падарожжаў былі частымі наведвальнікамі аўстэрыяў, лічыліся найлепшымі знаўцамі добрага піва. Сваёй прысутнасьцю ўпрыгожвала піва і сьвяточны стол. І ня толькі як напой, але і як складнік размаітых страваў. Самым знакамітым аматарам піўнога супу быў Жыгімонт Стары. У склад граматкі ўваходзілі гарачае піва, сьмятана альбо тварог, цукар, сырыя жаўткі, падсушаны чорны хлеб і спэцыі.\nЯк выглядаў гарадзкі бровар ХІХ стагодзьдзя, сёньня можна ўбачыць, наведаўшы музэй «Аліварыі» ў гістарычным цэнтры Менску. Як і 152 гады таму, завод займае месца на скрыжаваньні былых Аляксандраўскай і Загараднай вуліц і паўстае помнікам прамысловай архітэктуры. Заснаваны мяшчанкай Рохляй Фрумкінай, пазьней бровар належаў графу Каралю Чапскаму, а пасьля — аўстрыйцам лекертам.\nДарэчы, сёлета «Аліварыя» прапануе свой калядны смак з водарам шакаляду. Каб даведацца аб складніках «Каляднай ночы», кампанія прапануе прайсьці беларускамоўны квэст. Сярод сьвяточных складнікаў — карамэльны солад, што дадаюць у калядны гатунак піва, каб узмацніць водар і надаць напою прыгожы колер.\nРэцэпт «Зімовага» піва ад Лідзкага бровара таксама быў распрацаваны адмыслова да зімовых сьвятаў. Водар ядлоўцу, карамэлі, карыцы, гвазьдзікі і каляндры найбольш адчувальны, калі ўжываць напой у падагрэтым выглядзе.\n3. Старка з дубовай бочкі\nЭлегію забытай старцы прысьвяціў Алесь Белы. Выдатны знаўца даўняй беларускай кухні называе яе самым легендарным і заслужаным з усіх колішніх алькагольных напояў. Самы блізкі сваяк віскі, старка выраблялася з жытнёвага соладу і дзесяцігодзьдзямі старэла ў дубовых бочках. Дубільныя рэчывы высакароднай драўніны паступова і нясьпешна надавалі напою, які яшчэ называлі «старой сівухай», зялёна-бурштынавы колер і спэцыфічны смак.\nСтарку вельмі паважалі, а яе прыгатаваньне прымяркоўвалі для надзвычай важных падзеяў. Да прыкладу, бочку з соладам ставілі ў дзень нараджэньня дзіцяці, каб адкаркаваць, калі яно дасягне паўналецьця.\nЦяпер у Беларусі старку не вырабляюць, а шмат гадоў таму ў прыватных гаспадарках яе вытрымлівалі ў дубовых бочках аб’ёмам больш за тысячу літраў. Добра вытрыманая старка мела насычаны смак і кансыстэнцыю густога лікёру. Для продажу яе звычайна разбаўлялі ачышчанай гарэлкай.\nЗрабіць старку можна і ў сучасных умовах. Для яе прыгатаваньня спатрэбяцца чысты жытнёвы сьпірт, новая дубовая бочка і 5-10 гадоў вытрымкі. Дубовую бочку для ўтрыманьня алькагольных напояў ад 3 і больш літраў цалкам магчыма адшукаць на кірмашах народных рамёстваў. Застаецца набрацца цярплівасьці: старка ня любіць пасьпеху. І паспрабаваць яе давядзецца ня хутка.\n4. Гарачы крупнік у парцалянавым кубачку\nПакуль сталее старка, варта пакаштаваць іншы напой, які, маючы пад рукою добрую гарэлку і смачны мёд, можна было прыгатаваць даволі хутка. Крупнік, што носіць аднолькавае імя з адным з найвядомейшых беларускіх супоў, гатавалі шляхцянкі — з гарэлкі і патакі з дадаваньнем прыправаў. Толькі гаспадыня ведала, якой моцы ўліць гарэлку, які дадаць гатунак мёду, якімі спэцыямі здобрыць напой, каб той займеў непаўторны смак.\nПаленьне крупніку абяцала гасьцям ня толькі смачны пачастунак, але і незабыўнае відовішча. Зьмяшаныя гарэлка, мёд, карыца, імбір, духмяны перац падпальваліся ў глінянай місе, і крупнік гарэў на вачох у зачараваных гледачоў, паступова набываючы цёмна-бурштынавы колер і разносячы па пакоі густы і шматабяцальны водар. Ізноў толькі гаспадыня ведала, калі крупнік гатовы і ў які момант трэба гасіць полымя.\nПрыгатаваньне крупніку ў печы ў шчыльна закрытым гаршчку было менш відовішчным, затое напой атрымліваўся больш моцным. Часам крупнікі гатавалі з малінавым і вішнёвым сокам альбо журавінамі. Часьцей ужывалі гарачы крупнік — яго пілі з парцалянавых кубачкаў, заядаючы кавалкам горкага шакаляду.\n5. Віно гарэлае\nНа мяжы XV-XVI стагодзьдзяў у Вялікім княстве Літоўскім зьявілася гарэлка, альбо віно гарэлае. Гналі яе з жытняга соладу, што спрыяла высокай якасьці напою і адначасова рабіла яго надзвычай дарагім. Гарэлка з пахам хлеба была рознага мацунку — ад 20 да 70%. Апошнюю называлі акавітай і выкарыстоўвалі пераважна ў фармацэўтыцы для настойваньня лекавых зёлак. У аснове налівак і лікёраў у шляхецкіх гаспадарках таксама ляжала гарэлка.\nУ ХІХ стагодзьдзі зьявілася бульбяная гарэлка — яна страціла мяккасьць, хлебны пах, затое зрабілася таннай і даступнай. Тады ж зьявіўся дасканалы куб для перагонкі гарэлкі, і на Беларусі распаўсюдзіўся выраб хлебнага сьпірту. Яго сталі выкарыстоўваць для прыгатаваньня гарэлак і хатніх налівак.\n6. Рознакаляровыя гарэлкі і густыя лікёры\nСпачатку на гарэлцы, а пасьля і на сьпірце, які пераганялі некалькі разоў, настойвалі на зёлках, ягадах, садавіне з дадаткам спэцыяў, мёду і цукру размаітыя лікёры, наліўкі і… гарэлкі. Яны не патрабавалі спэцыяльнага абсталяваньня і рабіліся ў хатніх умовах. Перш, чым заняцца прыгатаваньнем водарных напояў, варта прыслухацца да Ганны Цюньдзявіцкай, якая на старонках «Літоўскай гаспадыні» дае параду:\n«Для самых лепшых гарэлак і лікёраў, што могуць лічыцца шэдэўрамі гаспадынь, льга яшчэ і ў чацьвёрты раз перагнаць сьпірт зь любымі вострымі прыправамі. Вытрымаўшы запраўленую гарэлку два ці тры гады, гаспадыня атрымае знакамітыя гарэлкі і лікёры, калі ня лепшыя, чым гданьскія і францускія, дык роўныя ім». Дарэчы, настоеную на зёлках і карэньні гданьскую гарэлку называлі «залатой вадою». Каштавала яна вельмі дорага і славілася на ўсю Рэч Паспалітую.\nУ залежнасьці ад складнікаў, гарэлка магла быць кававай, гвазьдзіковай і мятнай. Добра смакавала міндалёўка, крываўнік, ці блакітная гарэлка, мялісаўка, карычнік, апэльсінаўка, малінаўка, англічанка з духмяным перцам, кардамонаўка, кмінаўка, аераўка, анісаўка, лімонаўка.\nБольш за тое, пякучую вадкасьць падфарбоўвалі. Ружова-чырвоны колер напою надавалі тоўчаныя кармін, паташ, вінны камень і галын. Блакітны забясьпечваў алей крываўніку. Цёмны колер здабывалі з паленага цукру. Жоўта-лімоннае адценьне вадкасьці надавалі шафран, вінны камень і цукар, а зялёны — падчас зьмешваньня жоўтага шафрану з блакітным.\nЛікёры рабілі зь некалькі разоў перагнанага сьпірту, вады, цукру і іншых складнікаў, адпаведна якім і называлі прыгатаваны напой. Так, ружавы лікёр запраўлялі ружавым алеем альбо сьвежымі пялёсткамі ружы, што расьцьвіла толькі напалову. У ванільны лікёр апроч ванілі дадавалі карыцу і гвазьдзікі. Сустракаліся ў гаспадарцы лікёры зь лімонных і апэльсінавых лупін, крываўніку, кавы, малінаў, суніцаў. Гвазьдзіковы лікёр, у залежнасьці ад спосабу прыгатаваньня, мог быць белым і чырвоным.\n7. Наліўкі з «прыемнай аптэчкі»\nЛікёры, наліўкі, настойкі, сыроп, а разам зь імі сухія канфіцюры, сушаная садавіна захоўваліся ў «аптэчцы прыемнай», пра якую ў прысьвечаным хатнім напоям нарысе піша Алесь Белы. Усё, што зьмяшчалася ў аптэчцы, было ня толькі смачным, але і лекавым. Так, прыгатаваныя з цукрам пялёсткі ружы разам з гарбатай добра дапамагалі ад кашлю.\nАдна з самых знакамітых беларускіх налівак носіць імя вішнёўкі. Яе рэцэпт паводле «Літоўскай гаспадыні» патрабуе «заліць вішні сьпіртам так, каб ён добра пакрыў ягады, дадаўшы на кожны гарнец яго шэсьць гвазьдзік і лот карыцы». Слоік варта было трымаць на сонцы зь месяц, пакуль ягады не пажаўцеюць. Пасьля чаго сьпірт зьлівалі, а ў вадкасьць дадавалі цукар. Наліўкі рабілі з малінаў, парэчак, суніц, клубніц, ружовых пялёсткаў, арабінаў. Запісала Ганна Цюньдзявіцкая і рэцэпт наліўкі для паненак, якую можна падаваць нават пасьля чорнай кавы. Яе робяць са сьпірту і ягад — суніцаў, малінаў, парэчак, вішняў, сьпелага агрэсту, сьліваў-вадзянак, дадаюць цукар, а па жаданьні — вострыя прыправы.\n8. Зуброўка зь Белавескай пушчы\nДухмяная і лекавая зуброўка здаўна расьце ў Белавескай пушчы. Адметнасьць гэтай шматгадовай зёлкі ў тым, што яна ўтрымлівае кумарын. Рэчыва з пахам толькі што скошанага сена ўздымае апэтыт і спрыяе добрай працы страўніка. Цьвіце зуброўка ў траўні-чэрвені. Маючы розныя колеравыя адценьні — ад сьветла-жоўтага да бурштынавага — кумарын надае напою зелянкавае адценьне і спэцыфічны лугавы водар. Напой, настоены на гэтай траве, назвалі зуброўкай.\nУ Рэчы Паспалітай зуброўку выраблялі з пачатку XVI стагодзьдзя. Цяпер у Беларусі яе гатуюць у Менску і Берасьці з рэктыфікаванага сьпірту, зерня, сухога жытняга хлеба, зуброўкі, мёду. Настойка мае мацунак — 40% і гаркавы прысмак. Падаюць яе да халоднага мяса, дзічыны, птушкі і халодных закусак. Традыцыйна кілішкам зуброўкі запівалі бігас — зімовую страву з капусты, розных гатункаў мяса і вяндлінаў, сушаных грыбоў і сьліваў.\n9. Зьбіцень — зімою, квас — улетку\nЗьбіцень з траваў і вострых прыправаў, які саладзілі мёдам, патакай і цукрам, першапачаткова ня быў алькагольным. Духмяны і гарачы напой пілі пераважна зімовай парою. Халодны хлебны і даволі салодкі квас добра наталяў смагу летам. Квасам і бярозавікам летняй парою запраўлялі халаднік.\nКаб прыгатаваць беларускі зьбіцень, спатрэбіцца ў кіпень дадаць патаку, мёд, гвазьдзіку, карыцу, хмель і мяту і парыць адвар з паўгадзіны. Гатовы зьбіцень разьліваюць у кубкі і падаюць гарачым.\nУ пазьнейшыя часы ў зьбіцень пачалі дадаваць піва альбо сьпірт. Слабаалькагольны напой быў разьлічаны на масавага спажыўца — яго часта падавалі на кірмашах, дзе заўсёды было людна.